text:
Kajawèn, Balai Pustaka, 1932-06-04, #683
1. Kajawèn, Balai Pustaka, 1932-06-04, #683. Kategori: Arsip dan Sejarah > Galeri
2. Kajawèn, Balai Pustaka, 1932-06-04, #683. Kategori: Koran, Majalah dan Jurnal > Kajawèn
Ôngka 45, 28 Sura Dal 1863, 4 Juni 1932, Taun VII
--- [693] ---
Kabêsmèn
Kasangsaran kabêsmèn ing tangki sacêlakipun Glodhog, Batawi.
sing matèni: ka, malah kathik ana sing dilagokake barang. Iya, iya, tak rindhikne anggonku nunggang gondhang-gandhung.
Garèng : Karo manèh, Truk, iki gênahe arêp pit-pitan nyang ngêndi, wong kaya-kaya wis putêr kayun, kok durung... mêngko sik, Truk, rada alon dhisik, bok sawangên aku sadhela, dhasiku rak ora mèncèng, ta, mêngkono uga ikêtku rak ora barang-barang, ta, wong êndhasku mau krasa mak cês, aku kuwatir nèk kêtiban lênga jêbat kasturining... blêkok.
Petruk : Wiyah, bok kêtêlekan balêkok, ngono bae rak uwis, kathik dipadhakake lênga swarga. Ora, Kang Garèng kiyi kênang apa, ana ujug-ujug têka banjur salin salaga, mêntas bae anggriyêng, jarene napase mèh ngêtutake anggone pit-pitan, ana kok andadak le nunggang pit didêgèg-dêgègake. Nakokake dhasine mèncèng apa ora, mungguh sing dadi sababe bae apa, jajal tak nolèh mêmburi... hut, sapêrlotis... jêbul wêruh widadari... kêrinan. Jarene saiki lagi ngudi mênyang kasampurnaning ngaurip, ana mêngkono bae diopèni.
Garèng : O, ya kliru, Truk, yèn kowe duwe pandakwa mungguhing aku sing ora-ora mêngkono kuwi, bêbasane rambut pinara pitut, nèk aku, nuruti hawa napsu, apa manèh sing
tumrape payung kalong utawa payung Jêpang, wah, iya wis adoh bangêt. Anggonku aku mau nakokake mèncènging dhasiku, utawa kaanane ikêtku, lo, kuwi sabab saka aku moh dosa, sarèhning aku kiyi mèh nglakoni dosa, sabisa-bisa aku iya kudu tansah anjaga, aja nganti wong liya olèh dosa jalaran saka solah tingkah lan kaananku. Kaya ta: saupama panganggoku dhasi kiyi kayadene wujude jarum-jaruming jam gêdhe nalikane jam papat kurang sêpuluh mênit, alias panganggoku dhasi mau mèncèng bênggala, lo, kuwi rak bisa anjalari dosane wong wadon mau, jalaran wanita mau rak bisa anggagas mêngkene: têka eman têmên, priyayi brêgas-brêgas pangagême dhasi kok nganti mèncèng mêngkono, kiraku garwane sing pancèn kêmproh, ora prêdulèn, mêsthine bae garwane doyan main. Jajal saupama aku sing dadi garwane, wah, priyayi kae anggêr miyos iya mêsthine - cis ajêgan. Hara, Truk, apa ora jênêng dosa kuwi, andakwa bojoning wong sing ora-ora.
Petruk : Wèh, gagasane kathik nyamlêng. Sing ala kuwi dudu awake, jêbul malah bojone. Mungguhing aku ora mêngkono gagasane wong wadon kae, kira-kiraku mêngkene: Wèh, brêgase priyayi kae, kathik nganggo dhasi barang, nganti kaya... thowokan.
Garèng : Hla nèk mêngkono gagasane, saya tikêl salusin dosane. Wah, kuwi tak tobatake mêncit têmênan. Saiki kiyi pancèn lagi tak udi bangêt, aja nganti aku kêdosan, mulane hawa napsuku iya tak pêpêt, sukur bage bisa tak patèni babarpisan. Mulane, Truk, panjalukku nyang kowe, ambok kok lèrènana anggonmu dhêmên plêsir, ngêjor kasênêngan, royal...
Petruk : Kang Garèng, mungguh sing kok sêdyakake, kuwi aku ora cocog babarpisan, kuwi tindake wong kêsèd, wong ora duwe kêkêncêngan, nèk donya kiyi diisèni wong sing duwe wêwatêkan anglunthung kaya kowe kuwi kabèh, cêkake iya wis nyêdhaki kiyamat. Nèk aku ora mêngkono, Kang Garèng, wong diparingi urip ana ing donya kiyi, wis mêsthine kudu nindakake napsune, awit iya nêpsu kuwi sing dadi sumbêre kamajuan, sumbêre panguwasan. Jajal saupama manusa kuwi ora nindakake nêpsu kanthi sakuwat-kuwate, apa wis bisa samene lêpase kamajuane donya kiyi, anane: sêpur, mêsin-mêsin, tilpun, èlèktris, lan sapiturute, kuwi kabèh rak saka olèh-olèhaning napsu, jajal saupama kowe ora nindakake napsumu, kiraku saiki iya durung bisa: pit-pitan, durung bisa macak gajah kaya saiki, malah kiraku durung bisa olèh... bakyu.
Garèng : Wèh, la kok sêmbrana mêngkono. Ewasamono aku kok nocogi bangêt, yèn napsu kuwi kudu dipatèni babarpisan, awit, wêruha Truk, napsu kuwi rak kabutuhane daging, dudu kabutuhane roh. Daging
kabèh kuwi rak kalêbu badan wadhaging manusa, yaiku sing kêna disanepakake pakunjaraning roh. Mulane mungguhing panêmuku, saya kêras anggone nguja napsu, kang atêgês saya nyampurnakake kabutuhane badan wadhag, kuwi saya nguwatake pagêr lan bètènging pakunjaran. Hara, apa ora saya cilaka rohe. Nanging dina kiyi rêmbugane padha dilèrèni dhisik, liya dina tak andharake sing nganti kumpêlit, yèn pancèn nyata napsu kuwi kudu dipatèni babarpisan.
Rêpat taunan P.B.I ing Surabaya
Pakêmpalan P(ersatoean) B(angsa) I(ndonesia) mêntas adamêl rêpat taunan manggèn ing Gedong Nasional Indonesia ing Surabaya.
Ing sadèrèngipun ambikak parêpatan, kawontênakên pêpanggihan rumiyin.
Ing sapunika P.B.I. sampun gadhah pang 30 panggenan. Ingkang ngintunakên utusan kala punika 27.
Parêpatan ngrêmbag ing bab ancasipun P.B.I. palapuran taun kapêngkêr, korban pon, têgês utawi kajênging swadhèsi, bab pangajaran tu


text: Abot ing sih swami karo

config: jv


text:
kerusakan sing disebabake bisa diatasi. Wong-wong kasebut ora bakal ngalami kanker; dheweke sejatine wis seda amarga diarani "perawatan medis" sing ditampa saka sistem medis. Kaya sing sampeyan ngerteni, minyak hemp duwe tingkat sukses sing luar biasa, utamane yen ora ana dokter. Nanging yen sistem medis bakal wiwit tumindak kanthi rasional lan nggunakake obat iki kaya kudune, aku bisa uga bisa nambah tingkat kaslametan.
**Pira wong sing sampeyan kenal wis ngobati minyak kasebut?**
Wiwit 2003, aku nyedhiyakake minyak iki kanggo kira-kira 5.000 wong sing ngalami macem-macem jinis masalah medis. Akeh pasien kasebut duwe sawetara masalah medis sing butuh perhatian, nanging sing paling akeh dikontrol utawa diobati kanthi nggunakake minyak iki. Amarga status ilegal pangobatan iki, aku ora nyimpen cathetan, nanging aman yen aku wis ndeleng atusan wong sing ngobati kanker eksternal lan internal, ditambah uga kahanan liyane.
Kajaba iku, aku nampa akeh e-mail saben minggu saka saindenging jagad, nyritakake babagan minyak iki kanggo para pasien ing tlatah sing adoh. Nalika nggawe instruksi ing situs web lan nggawa film dokumenter
"Run From Cure", njlentrehake marang wong liya ing endi wae carane bisa ngobati awake dhewe, akeh perhatian lan akeh sing nggunakake informasi iki kanggo mbantu menehi obat sing butuh. sing bisa digunakake. Amarga minyak iki gampang diprodhuksi, mula wis akeh wong ing saindenging jagad iki sing wis nguntungake lan muga-muga bisa uga, ing wektu cedhak, kita duwe kebebasan nindakake perkara sing padha. " Rick Simpson, Hemp: Tanduran paling Obat
Apa Wis Telat banget wiwit nggunakake Minyak?
"Ora nate kasep kanggo miwiti nggunakake obat sing apik tenan iki. Malah wong sing wis rusak banget dening sistem medis isih duwe kesempatan sing apik kanggo pulih. Kita duwe wong lanang sing lara kanker paru-paru sing ana ing rumah sakit lan dokter wis menehi rong puluh patang jam supaya bisa urip. Sanajan ana oposisi saka sistem medis, putrane menehi dosis minyak sing gedhe lan dheweke metu saka rumah sakit dina esuke. Udakara limalas wulan mengko, veteran umur 83 taun iki mati tenan, nanging dudu kanker paru-paru, dheweke tilar donya amarga penyakit jantung sing wis dialami sadurunge wis pirang-pirang taun. Sajrone pirang-pirang wulan kepungkur, dheweke nikmati kualitas urip sing apik lan dheweke tilar donya kanthi turu tanpa rasa lara. Apa ora luwih becik tinimbang mati ing rumah sakit, klelep ing cairan sampeyan amarga kanker paru-paru?
Kita wis ngasilake asil sing apik kanggo perawatan wong sing duwe kanker tahap 4 lan ora bisa urip. Mesthi wae, kita ora bisa nylametake kabeh, nanging siji sing pasti, kita luwih nyimpen luwih saka sistem medis kanthi perawatan sing ora waras lan tingkat kaslametané sing ora nyenengake. Kaya sing wis dakkandharake sadurunge, minyak iki efektif kanggo ngobati kabeh jinis kanker, nanging asil sing asring dakkandhakake tumrap wong sing nandhang kanker paru-paru lan leukemia pancen nggumunake. Sering, jinis kanker iki nanggapi banget kanthi dramatis tumrap perawatan minyak lan ora umum yen pasien bisa ndeleng perbaikan kahanane saben dinane.
Aku tansah ngajak wong-wong sing njupuk minyak supaya bisa mlebu ing sistem kasebut kanthi cepet. Gagasane yaiku supaya bisa cepet nyedhot minyak sing sarat THC ing awak, luwih cepet bisa ngobati kanker lan kahanan liyane. Iki bakal njamin yen pasien duwe kesempatan sing luwih apik kanggo urip, nanging isih ora bakal cilaka.
Aku pitutur marang kabeh wong kanthi kahanan sing ngancam nyawa, "Minyak iki bakal nylametake nyawane, utawa bakal ngilangi dalan sampeyan metu." Sanajan pasien kasebut tilar donya, dheweke bakal nindakake kanthi mulya lan efek saka kabeh obat nyeri sing nggegirisir bisa dicegah. Tujuane kanggo nylametake kabeh sing bisa, nanging kanggo wong sing ora bisa ditulungi, luwih becik ngerti manawa dheweke ora bakal nemoni pati sing nglarani, kaya wong liya kanthi kondisi sing padha kudu tahan ing rumah sakit. " Rick Simpson, Hemp: Tanduran paling Obat
Apa Sawetara Wong Luwih angel Ngatasi Saka Liyane?
"Wong sing paling angel ditambani yaiku wong sing wis ngrusak sistem kesehatan. Kemoterapi lan radiasi kaloro perawatan karsinogenik, kanthi tembung kasebut nyebabake kanker. Yen pasien bisa urip kanthi perawatan kasebut, bisa uga nyuda ukuran tumor. Nanging pungkasane perawatan kasebut ngracuni awak kanthi parah, mula ora ana sistem kekebalan kanggo nglindhungi. Iki magepokan karo efek sing nyebabake kanker ing perawatan kasebut dhewe kanggo nyebar kanker menyang papan liya ing awak.
Amarga pasien ora duwe sistem kekebalan sing bisa digunakake kanthi bener kanggo nglindhungi, mula saiki dheweke ora bisa mbela awake dhewe saka akeh masalah medis sing bisa nyebabake dheweke mati. Sapa wae wong sing rasional kudu ora nemoni masalah kenapa pangobatan sing diwenehake dening sistem medis ora bisa digunakake. Nanging, dokter terus ngandhani yen ora ana bentuk perawatan efektif liyane sing kasedhiya. Aku
kira iki mbuktekake yen sampeyan mbayar dhokter lan profesional liyane cukup dhuwit kanggo ora ngerti apa-apa, ing umume kasus dheweke seneng nuruti.
Aku uga kudu nyebutake kasunyatan manawa pasien asring wis ngombe obat sing ngalangi reseptor cannabinoid, utawa ngganggu fungsi sistem endokannabinoid. Pangobatan kaya kasebut kalebu Remonabant, Surinabant, Taranabant, lan Ibipenabant, mung sawetara. Amarga dhokter kasebut sing menehi resep obat kasebut ing wiwitan, aku rumangsa iki minangka perkara sing kudu dibahas karo dheweke. Iki minangka salah sawijining alesan aku ngandhani pasien supaya cepet-cepet ngobati obat-obatan kimia. Yen fungsi reseptor cannabinoid sampeyan cacat, mula wong-wong kasebut bakal dadi angel utawa ora bisa diobati.
Saiki akeh wong sing mikir yen kekuwatan ing pikiran bisa ditindakake nalika pulih saka penyakit serius. Dheweke asring yakin manawa sikap positif lan percaya banget marang perawatan sing digunakake penting banget

dataset: HuggingFaceFW/finepdfs


text:
Kudhi - Wikipedia
Kudhi ya kuwe salah sijine gaman tradisonal sing landep khas Banyumasan, jenis gaman kiye uga dikenal nang tlatah Jawa liyane nganti nang pulau Madura. Gunane gaman kiye ya kuwe alat nggo ngethok-ngethok sing nduwe punuk nang ngingsore. Dong jaman kuna, gaman kiye nglambangna daulat karo kuasane wong, dadi mandan sakral lan nduwe karakter sing nyatu karo wong-wong sing nduwe kuasa dong jaman ndipit, anggepan kiye kanggo ngantek abad ke 19. Angger nang tlatah Sunda, Kudhi kiye arep pada bae karo Kujang. Ukuran asline jaman ganu jane mandan cilik, ujude akeh jenise, ana sing jenenge Kudhi Peksi, Kudhi Wayang lan liya-liyane. Jaman siki, bentuk lan ukuran Kudhi wis dipadakna karo gunane (lewih pragmatis).
Kudhi, siki dadi salah siji tengereBanyumasan, malahan ana paguyuban-paguyuban Banyumasan sing nganggo gambar Kudhi nggo lambang utawa logo paguyubane. nek nang nggonku kudi kue dadi gamane ramane sing paling landep lan ora kena nggo dolanan nang bocah cilik, mulane para sedulur sing pada ngenger nang jakarta utawane nang endi bae aja kelalalen karo budayane dewek.
Inyong setuju banget tumrape sing pada ngenger angger bali pada aja kemlithak kelalen karo kebiasane dewek. Inyong dewek sing wis mlebu dasawarsa ketelu ninggalna desa lair nggo piyandel utawa nggo pangeling-ngeling ramane dong neseti tali kudhine siki tek gawa neng palembang
Ditampa sekang "_URL_
Kaca kiyé nembé diowahi jam 13.57, tanggal 11 Februari 2018.


ingkang badhe kalampahan, makatên ungêlipun:
Sangkalane maksih nunggal jamanipun / nèng sajroning madya akir / wiku sapta ngèsthi ratu (1877) / ngadil parimarmèng dasih / ing kono karsaning Manon //
Tinêmune wong ngantuk anêmu kêthuk...
Kajawi wêca ingkang kula aturakên ing ngajêng, manawi kula botên kalintu, Sêrat Dêrma Gandhul inggih ngêwrat wêca Jayabayan, ingkang mratelakakên badhe kadadosanipun nagari Kêdhiri.
Anggèn kula mêthiki suraosipun sêrat warni-warni wau, sagêda utawi kenginga kangge pasêksèn, bilih tiyang ingkang sampun gêsang raosipun punika: uninga sadèrèngipun winarah.
Pamarsudi ngèlmi kabatosan punika kala rumiyin, agêng tapa bratanipun, ngantos kawastanan: ngiwakakên kadonyan, nêngênakên akeratan, utawi mêngkêrakên kabêtahaning badan wadhag, ngajêngakên kabêtahaning badan alus.
Kacariyos kalanipun Sang Isaka (Aji Saka) ngupadosi ingkang rama Êmpu Anggajali ngantos dumugi badhe puruhita bab jaya kawijayan dhatêng Sang Hyang Wisnu, lampahipun kanthi kasêktèn, kados limrahipun para dewa. Nanging sarêng dipun pangandikani Sang Hyang Wisnu bilih aji jaya kawijayan punika namung pêpaès, saha kasêktènipun para dewa punika kalêbêt sapele, jêr taksih kasoran kalihan kasucian saha kaluhuraning batos, satêmah Sang Isaka botên tamtu puruhita dhatêng panjênênganipun, nanging lajêng puruhita dhatêng Sang Ngusman Ngaji, raja pandhita ingkang mungkul dhatêng kautamèn, inggih punika putraning gurunipun Sang Hyang Wisnu ingkang nyakabat panjênênganipun Kangjêng Nabi Ngisa Roholah. Sasampuning puruhita kondur dhatêng nagari Surati lumampah dharat, botên karsa mangagêm kasêktèn malih.
Bab punika cocog kalihan wulang dalêm swargi Kangjêng Gusti Pangeran Adipati Arya Mangkunagara ingkang kaping IV wontên sêrat: Wedhatama.
--- 1493 ---
Kêkêraning ngèlmu karang / kêkarangan saka bangsane gaib / iku borèh paminipun / tan rumasuk ing jasad / amung ana sajabane daging kulup / yèn kapêngkok pôncabaya / ubayane balenjani //
Marma ing sabisa-bisa / bêbasane ngungkiha tyas basuki / puruhitaa kang patut....
Dados cêtha sangêt bilih tiyang marsudi ngèlmi kabatosan punika botên kenging ngêndêlakên ngèlmi karang, sêsongaran, pamèr saha adigang adigung adiguna, awit sadaya wau dados wisaning batos, mêjahi utawi nutupi raos kamanungsan.
Ing salêbêtipun jaman kamajêngan punika para marsudi ngèlmi kabatosan inggih tumut majêng, katitik saking:
1. kathahing buku babagan ngèlmi ingkang kasade.
2. kathahing guru ngèlmi bêbasan: kaya jamur tuwuh ing môngsa rêndhêng.
3. kathahing pakêmpalan marsudi ngèlmi kabatosan, saha
4. kathahing tiyang ingkang nglairakên pamanggih bab kabatosan wontên ing dalêm pustakawarti.
Ingkang makatên wau kula têka condhong sangêt, jêr punika satunggaling pangawikan ingkang kangge anggayuh kamulyan saha karaharjan ing donya dumugi ing dêlahan pisan.
[Iklan]
Nanging kadospundi, punapa sampun wontên ingkang gêsang raosipun, wallahu alam. Marsudi gêsanging raos punika angèl, jêr raosing gêsang punika botên wujud.
Badhe kasambêtan
Ki Darmaprawira, Kêpanjèn - Malang.
--- 1494 ---
Pawartos Sanès Praja
Kawontênan ing Tiongkok
Kawigatosaning paprangan ing Tiongkok, ing sapunika pinanggih wontên ing Nanking, mila ing sapunika ing Nanking langkung dipun santosani, sampun wontên wadya kalih wêlas dhepisi ngalêmpak wontên ing Nanking.
Jêpan ingkang tansah saya ngangsêg dhatêng Nanking dipun adani saking sisih kidul, saha sagêd ngêbroki bètèng-bètèng ing Yangce, dipun sangkani saking Posan, kanthi patrap pangrisak. Ingkang makatên wau tumrapipun Tiongkok namung tansah sumadhia badhe nanggulangi panêmpuhipun Jêpan, saha lajêng sagêd mapanakên wadya ingkang botên gampil tinêmpuh ing mêngsah. Nanging kosok wangsulipun Jêpan ingkang sampun pangawak unggul, pamawasipun dhatêng gêlaring mêngsah saya mindêng, lajêng nginggahakên wadya saking sunglon Hangco ngambah margi-margi ingkang sakalangkung jêblog ngênêr dhatêng Nanking, saha sagêd ngrêbat Kasing, satunggiling papan patêmpukaning margi sêpur sakidul kilèn Syanghai.
Wadya Nanking saya cakêt kalihan mêngsah, saha lajêng sumêrêp bilih Jêpan sagêd ngrêbat Suco. Ing ngriku Nanking kêpêksa mindhah paprentahan dhatêng Sungking. Bêdhahipun Suco punika tumrapipun Jêpan nama satunggiling kabêgjan, saha satunggiling kawigatosan ingatasing tindak badhe nêmpuh Nanking. Mila lampahipun wadya wau botên ajrih èwêd pakèwêd tuwin rêkaosing margi, angkahipun tumuntêna sagêd rampung. Namung wontên awratipun sawatawis, dene wadya Tiongkok ing ngriku wontên 700.000 nêdya rêrêmpon, badhe nglabuhi prajanipun, suka sirna wontên ing paprangan.
Mirid kawontênan ingkang kados makatên punika sêsulakipun sampun katingal bilih kasantosanipun nagari Tiongkok saya mrênding. Saya malih manawi ngèngêti kasangsaraning ngakathah, ngantawisi damêl sudaning kasantosaning paprangan, ing sapunika ing laladan Syanghai wontên tiyang 130.000 sami nganggur dening kecalan padamêlan, sababipun botên sanès jalaran saking wontênipun paprangan punika. Kathah pabrik ingkang sami sirna, pabrik-pabrik ing Yangce Po mèh sirna sadaya.
Makatên ugi ing bab ulah têtanèn, ing laladan Syanghai sami kandhêg sadaya, malah tumrap têlêngipun Syanghai, têtiyang


text: Sanggreman kuwe salah siji desa nang kecamatan Rawalo, Kabupaten Banyumas, Jawa Tengah, Indonesia.

dataset: wikimedia/wikipedia


text:
Kembang iku désa ing Kacamatan Ampèl, Kabupatèn Boyalali, Jawa Tengah.
Réferènsi
Désa ing Kabupatèn Boyalali
Désa ing Jawa Tengah
Ampèl, Boyalali


Linkin Park
Linkin Park inggih punika grup musik saking Amerika Serikat ingkang misuwur amargi tembang Crawling ing album setunggal punika, Hybrid Theory. Album punika sukses ing donya.[1]
Bab lan Paragraf
Sajarah Linkin Park[sunting | sunting sumber]
Linkin Park dipunwentuk dening Mike Shinoda lan Brad Delson (gitaris Linkin Park). Dipunwiwiti saking wentuk band kanthi asma Xero. Brad ugi main ing band Relative Degree, ingkang salah satunggalipun personil inggih punika Rob Bourdon (drummer Linkin Park). Selajengipun punika Rob gabung kaliyan Xero.Sapanunggalipun punika Dave Phoenix Farrell (bassis Linkin Park) inggih punika kanca saking Brad gabung kaliyan Linkin Park. Mike mundhut jurusan ilustrasi ing Universitas Seni Pasadena.Salajengipun punika Joe Hahn (turntablis Linkin Park), Dave Farrell lan Joe Hahn gabung kaliyan Xero. Ananging asma Xero sampun diagem grup sapanunggalipun. Amargi punika asma dipungantos dados Hybrid Theory|Hybrid Theory. Ananging asma band kapeksa dipungantos malih, amargi asma punika mèmper kaliyan asma grup musik Hybrid saking Wales. Asma grup dipun gantos malih kaliyan Linkin Park.
Linkin Park Underground[sunting | sunting sumber]
Linkin Park Underground inggih punika sebatan kagem fans Linkin Park ingkang dipunwentuk ing taun 2001 dening Linkin Park lan Jessica Sklar. Ingkang gabung kaliyan grup punika saged kagem merchandise kusus, tuladha kaus, asbak, buku, ringtone ekslusif, tembang ekslusif, video eksklusif, lan album LPU. Ngantos samangke album LP Underground v9.0 inggih punika album saking tembang-tembang demo ingkang nate dipunrilis dening Linkin Park.
Personil Linkin Park[sunting | sunting sumber]
- Chester Bennington – vokal
- Rob Bourdon – drum
- Brad Delson – gitar
- Dave "Phoenix" Farrell – bass
- Joseph Hahn – turntable, sampling
- Mike Shinoda – backing vocal, sampling, rap, keyboard, gitar
Album saking Linkin Park[sunting | sunting sumber]
- Hybrid Theory – 24 Oktober 2000
- Meteora – 25 Maret 2003
- Minutes to Midnight – 15 Mei 2007
- Songs From The Underground EP – 27 November 2008
- A Thousand Suns – 14 September 2010
Album Linkin Park Underground[sunting | sunting sumber]
- LP Underground V1.0 (Hybrid Theory EP Re-release) (2001)
- LP Underground V2.0 (2002)
- LP Underground V3.0 (2003)
- LP Underground 4.0 (2004)
- LP Underground 5.0 (2005)
- LP Underground 6 (2006)
- LP Underground 7 (2007)
- MMM...COOKIES: Sweet Hamster Like Jewels from America! (LP Underground v8.0) (2008)
- LP Underground 9: Demos (2009)
- A Decade Underground (2010)
- LP Underground X: Demos (2010)[2]
- LP Underground Eleven (2011)
Cathetan Suku[sunting | sunting sumber]
- ^ (id)selebriti.kapanlagi.com(dipuntingali tanggal 10 September 2011)
- ^ (id)parkticket.webs.com(dipuntingali tanggal 10 September 2011)
Artikel punika taksih tulisan rintisan (stub). Sinten kémawon ingkang kersa mbenakaken, sumangga kémawon.


text:
Lubuk Pinang iku kecamatan ing Kabupatèn Mukomuko propinsi Bengkulu.
Kabupatèn Mukomuko


.
|Jeneng Seni||B&B UP||Seri|
|Ukuran awak||Bahan|
|dhuwur||lumahing|
|dawa||Isi|
|Jembar||Kaki awak|
|Ukuran packing||Wektu produktif||15-30 dina|
|dhuwur||Majelis||Self-assembly karo obeng tanpa alat khusus|
|dawa||Desainer||KRISTEN|
|Jembar|
- seri Miss Lazy
- Retro/ kebak werna dongeng kang alus
- Kanggo kabeh omah art deco
- Dirancang kanggo Reception saka French Royal Hotel
- Minimalis
- kemewahan cahya
Ing taun 1969, master furnitur Amerika GAETANO PESCE ngrancang kursi iki.Wujud kursi kasebut niru awak wadon sing melengkung, ngilangi wates antarane desain lan seni, kaya-kaya ibu sing lembut lan anget menehi rasa aman marang wong, kanthi tangan mbukak.
- seri Miss Lazy
- Antifouling anti banyu
- garis alus
- Wujude awak manungsa
- Kain breathable sing sehat lan ramah lingkungan
Kain kursi kanthi garis-garis warna kaya permata sing suci lan elegan. Ing aula mekar kecemerlangan sing nggumunake. Nalika nemoni desain siput tiruan sing sederhana lan entheng, coruscated kanthi rasa kaendahan sing luar biasa, jero lan elegan.


text: jenengmu soko atiku


Relief
Relief yaiku seni tatah utawa ukir 3-dimensi kang tumuju digawe saka watu, kayu lan waja.Wujud ukiran biasané ana ing bagunan candi, kuil, monumen lan tlatah sajarah kuno.Ing Indonésia, relief bisa diamatai ana ing Borobudur kang dumadi ing gambaran panguripan sang Buddha uga ajaran-ajaranné. Ing Éropah, ukiran kang ana ing bangunan kuil kuno Parthenon bisa dianggo paninggalan sajarah Yunani.Ing basa Indonésia artiné peninggian (panduwuran) kanthi arti kadudukan kang luwih dhuwur tinimbang latar mburi, karana misuwur karan jeneng relief kang tumuju ing latar mburi.Jinising relief yaiku:
- High relief
- Low relief
- Middle relief
- Crushed relief
- Hollow relief


text:
ung | dadya bubar sadaya | wit sayah kang bujêng sami | ingkang dhusun wasta Buyaran samangkya ||
23. makatên pèngêtanira | Panêmbahan Landhoh nguni | binuru dening wong kathah | saking ing Kudus nagari | mantri-mantri prajurit | bubar dènira ambujung | anulya kur-ungkuran | wong Kudus pan samya mulih | Ki Sèh Jangkung lèrèh anèng dhusun Gêbang ||
24. wus rêsik sariranira | duk kungkum nèng jroning kali | ing dhusun Klithèh samana | praptanirèng Gêbang dèsi | kapêthuk wong lumaris | bêkta lêgèn anèng bumbung | Sèh Jangkung sru ngrarêpa | saking ngoronge kapati | minta lêgèn sinung kalih bumbung têlas ||
25. sinung arta tigang reyal | kang darbe tan arsa tampi | amung ngesahi kewala | praptèng wisma wangsul malih | apan arsa manggihi | Ki Sèh Jangkung maksih lungguh | anèng sabin kewala | tiyang bogor ngucap aris | lah ta adhi kampira wisma kawula ||
26. Sèh Jangkung wangsulanira | langkung ing panrima mami | dika ngampirkên kawula | ananging wêktu puniki | kawula dèrèng kenging | angaup ngisoring payu | umanjing jroning wisma | bokmanawi dintên wingking | lamun dika anglarah mring badan kula ||
27. yèn wontên dhusun kang nama | inggih Landhoh pondhok mami | ing bawahe Pasantênan | Cêngkalsèwu Krajan dèsi | niku dika tiliki | Kyai Praya asru muwus |
inggih măngsa sandeya | têmtune kula tuwèni | tiyang bogor wau nama Prayaguna ||
28. Sèh Jangkung ing wuwusira | yèn dika inggih gadhahi | krambil kalih ingkang tuwa | pikantuka sampun garing | wontên damêle ugi | saksana Ki Praya wau | gadhahi badhe cikal | kathahipun kalih iji | Prayaguna mantuk mêndhêt cikalira ||
29. kalapa wus tinampenan | dhatêng Ki Sèh Jangkung nuli | anulya ungkur-ungkuran | Sèh Jangkung gya maring tasik | ambyur sagantên nuli | kanthi krambil kalih wau | kinarya têtunggangan | ginandhèng kumambang warih | Ki Sèh Jangkung kentir saparaning ombak ||
30. pan sampun datan rumasa | yèn wontên nginggiling warih | sampun pêjah raosira | supe kadya wong ngêmasi | laminira sawarsi | Sèh Jangkung nèng têngah laut | lumembang kadya sarah | kalunta-lunta nèng warih | nuli minggir nèng kramat siti Japara ||
31. Ki Sèh Jangkung nulya mêntas | anyangking krambile kalih | umulat bathang maesa | nulya lumêbu jro jisim | anèng jro bathang kongsi | kawan dasa arinipun | bathang ruwat gya mêdal | ambyur malih maring tasik | nora pisah krambil loro tinunggangan ||
32. lamun kasêntor sing wetan | mangulon kentir ing warih | kumambang kadya sêsarah | yèn saking lèr ingkang angin | mangidul dènnya kentir | sawarsa ing laminipun | samana kentirira | praptèng Palembang anggisik | nulya mêntas Sèh Jangkung nyangking krambilnya ||
1. kapungkur sabèng samodra | Ki Sèh Jangkung anuju wanci ratri | umanjing jroning kadhatun | dalême Sultan Plembang | nulya malbèng ing jumblêng ingkang jinujug | tigang wulan laminira | tan ana ingkang udani ||
2. sampun pêjah raosira | datan ngrasa yèn mambêt gănda bacin | apindha lênggah nèng babut | gandanya amrik ngambar | yèn upami mambêt gănda tenja wau | sayêkti măngsa bêtaha | raose dipun pêjahi ||
3. warnanên nagri Palembang | duk samana tinarajang ing pagring | nagari miwah ing dhusun | tan ana kaliwatan | tiyang sakit enjang sontên lajêng lampus | sakit sontên enjang pêjah | pagêblug anggêgirisi ||
4. jêng sultan langkung sungkawa | dene kathah abdine kang ngêmasi | kalangkung rudahing kalbu | atajin dhahar nendra | dyan warnanên enjang wanci pukul pitu | cèthinya Jêng Sultan Plembang | arsa têtoya anênggih ||
5. langkung kagyat duk umiyat | jroning jumblêng wontên tiyang alinggih | cèthi gita dènnya mantuk | umatur kangjêng sultan | inggih gusti kawula matur saèstu | lêbêt jumblêng wontên janma | amba waspada ningali ||
6. jêng sultan nulya dhêdhawah | kinèn ngêpung wadya ing jumblêng nuli | prajurit punggawa agung | wus angêpung sadaya | ingkang wantêr prajurit laju lumêbu | jumblêngnya sigra pinriksa | tuhu katon ingkang janmi ||
7. parentah kinèn mêdala | Ki Sèh Jangkung anulya mêdal [mê...]
[...dal] nuli | sampun ginuyang nèng sumur | balêjêt guprut tenja | gya sinungan busana salin sadarum | gya ngirit marêk ing ngarsa | tan pisah anyangking krambil ||
8. Jêng Sultan Plembang ngandika | sapa baya aranmu saking ngêndi | paran darunèng lumêbu | anèng jumblêng akarya | sănggarunggi marang abdi ngong sadarum | Sèh Jangkung alon turira | kula tiyang tanah Jawi ||
9. Sèh Jangkung nami kawula | wisma kula dhusun Miyana gusti | jêng sultan ngandika arum | apa ta kang sinêdya | manjing jumblêng baya culika ing kalbu | amasthi kêna patrapan | bakal ingsun ukum pati ||
10. Sèh Jangkung alon turira | lah sumăngga karsa paduka gusti | samana nulya na matur | mutangalim Palembang | mring jêng sultan angrêrêpa aturipun | dhuh gusti lamun marêngna | sampun angukumi pati ||
11. dhumatêng tiyang punika | praja tuwan sawêg kenging panyakit | babêndunira Hyang Agung | manawi nanggupana | mitulungi larane tiyang sadarum | jêng sultan dadya ngandika | lêrês andika kiyai ||
12. jêng sultan nulya adhawah | mring Sèh Jangkung kinèn marêk mangarsi | ingkang liningan agupuh | sultan aris ngandika | apa sira nyaguhi


text:
Tanjung Bintang kuwe salah siji nang , propinsi Lampung, Indonesia.
Referensi


sunare sang bagaskara. Saka kadohan cahyo kuning pindha emas kuwi wis katon kaya kluwung sing madhangi langit, ngundang tekane kawula sing pengin ngerti satemene. Kabeh kawula dadi eram nyekseni prastawa kuwi.
Sawise mloya-mlayu mrana-mrene nggrayangi barang-barang sakupenge kraton, raja rumangsa kesel, luwe lan ngelak. "Cepakna dhaharan lan unjukan! Ingsun luwe lan ngelak, arep dhahar lan ngunjuk," perintahe Raja Lobaningrat.
Gage-gage para abdi nyawisake dhaharan lan unjukan. Sega raja lele ing cething saka emas. Sayur sup jamur diwadhahi mangkuk emas ukir-ukiran. Lawuhe ayam panggang sing empuk lan enak. Woh-wohane pelem manalagi sing wis dionceki, apel lan anggur abang kang katon legi lan seger. Sarta unjukan syrup diwadhahi cangkir emas.
Amarga banget ngelake, weruh woh anggur abang kang gawe kemecer, raja enggal-enggal ngranggeh woh anggur. Karepe kepengin enggal ngemplok kanggo ngilangi rasa ngelake. Nanging saeba kagete sang prabu nalika nyumurupi woh anggur ing tangane dumadakan dadi atos ora bisa dipethik amarga malih emas. Genti arep nyruput syrup, uga sanalika malih emas ora bisa mili netesi gurunge kang asat. Raja saya bingung lan kuwatir, kabeh suguhan enak sing diranggeh arep didhahar, malih dadi emas. Pungkasane Raja dhahar lan ngunjuk didulang dening abdine. Kuwi wae satemene abdine wedi nyaketi amarga wedi yen nganti kagrayang malih emas.
Raja dadi sadhar menawa pepinginane kang leluwihan kuwi ora nambah uripe dadi kepenak, nanging malah gawe sengsara. Apa bener kaya mengkono? Nyatane, arep turu jejer ratu prameswari lan putra-putrine wae tangane loro kudu ditangkupke lan ditaleni, supaya ora sengaja nggrayang garwa putrane sing bisa njalari malih dadi emas.
Pungkasane Raja Lobaningrat nglengganani kaluputane. Dheweke nyoba ndonga, nyuwun marang Dewa Surya Kencana supaya kasektene sing nyilakakake dheweke kuwi dijabut. Raja wis tobat temenan.
"Ulun kabulake panyuwunira, nanging ana syarate. Kabeh negara jajahanira kudu diwenehi kamardikan. Kabeh bandha rampasan perang kudu dibalekake. Lan sira ora kena perang maneh kanggo njajah negara liya," ngendikane Dewa Surya Kencana.
"Kawula sendika nampi syarat punika, Pukulun Bathara Srya Kencana. Waton kawula saged gesang kados manungsa limrah. Epek-epek tangan kula mboten damel kacintrakan malih."
Dewa Bathara Surya Kencana banjur njabel bali kasekten kang dititipake ing epek-epeke Raja Lobaningrat. Sanalika iku uga kabeh sing maune malih dadi emas bali pulih kaya wujude sakawit. Dewa Surya Kencana banjur bali munggah neng Kahyangan.
Sawise Raja Lobaningrat nindakake apa sing wis disaguhi, negara malah dadi ayem tentrem, adil lan makmur. Kawula lan para punggawa nyambut gawe kanthi tememen kanggo nggayuh kemakmuran lan kabahagian saka tetes kringete dhewe. ***
Dongeng Bocah:
PAK BLANDHONG
Dening Sutardi MS Dihardjo
Pagaweyane Pak Blandhong saben dinane nyedhiyaake kayu kanggo obor-obor ing pawone kraton. Menawa pasedhiyan entek, tugase Pak Blandhong mblandhong kayu ing alas tutupan. Alas iki mligi kanggo nyukupi kabutuhane kraton. Ora saben uwong entuk mlebu alas larangan iki.
Alas tutupan iki dikupengi pager kang wis diwenehi japa mantra sing ora saben uwong bisa nembus. Bab iki kanggo ngawekani supaya alas tetep lestari. Ora bisa dirusak uwong-uwong sing ora tanggung jawab. Amarga saliyane dijupuk wulu pametune, alas tutupan uga dadi papan ngenggar-enggar penggalih lan laboratorium alam, papan kanggo sinau kanggone kulawarga raja. Ing alas tutupan ana sakehing kewan, kalebu maneka warna manuk, tawon madu, kupu maneka rupa lan maneka jinis uwit lan taneman. Kuwi kabeh dadi bahan wulangan kanggo kulawarga keraton, ngiras pantes papan cangkrama kang endah. Saliyane kuwi kanggo njaga tetep seger lan resike hawa kutha raja kang ora adoh papane saka alas tutupan.
Pinangka blandhong ing alas tutupan, Pak Blandhong disangoni japa mantra kanggo ngleboni alas tutupan, saengga Pak Blandhong bisa mlebu metu alas kang dikupengi pager gaib. Nanging mantra iku sepisan diwatek mung bisa duwe kekuwatan nganti jam enem sore. Sawise langit wiwit peteng yen Pak Blandhong durung metu saka alas tutupan, dheweke mesthi keblasuk ora ngerti dalane mulih. Yen wis kaya mengkono, dadi tugase Ki Pawang Alas kanggo nggoleki. Kanthi gampang Ki Pawang Alas bakal nemokake Pak Blandhong sawise diwacakake mantra pepadhange dalan.
Kedadeyan mangkono wis tau dialami Pak Blandhong nalika dheweke sawise rampung mblandhong uwit ora gage-gage mulih, nanging malah kepilut ngoyak-oyak manuk sing katone ora bisa mabur dhuwur. Nanging senajan ora bisa mabur dhuwur manuk kang endah wulune kuwi playune banter nasak-nasak dlusap-dlusup ing gerumbul-gerumbul suket alang-alang lan wit-witan cendhek. Nalika sadhar, jebul srengenge wis wiwit angslup. Prastawa kang dumadi nalika Pak Blandhong lagi wae diangkat dadi blandhong kraton kuwi gawe gegere para abdi dalem kraton. Nanging kanthi pitulangane Ki Pawang Alas, Pak Blandhong bisa ditemokake. Wiwit kedadeyan kuwi Pak Blandhong kapok ora wani sembrana sajroning nindakake karya.
"Pak Blandhong, esuk iki kowe kudu mlebu alas tutupan kanggo golek kayu obong rada akeh," perintahe pangarsane juru masak kraton.
"Kula kinten pasedhiyan kayu obong tasih wonten, kenging punapa kula kedah pados malih dhateng alas tutupan?" pitakone Pak Blandhong.
"Rong minggu maneh Gusti Prabu arep kagungan kersa ngitanake Kanjeng Pangeran. Dadi kowe prelu golek pasedhiyan kayu obong kang akeh. Miturut laporane Ki Pawang Alas, wit mahoni sing mapan ing pinggir kedhung wis mati garing merga ketuwan. Uwit kuwi wae sing tok tegor. Sesuk ben direwangi Ki Pawang Gajah ngangkute menyang kraton," celathune pangarsane juru masak kraton njelasake.
Pak Blandhong nurut, dhewe


Lek di bahasakne jowo Inspect Element iku artine ndelok jeroan, seumpomo koncomu ngangge kaos gek sampean kepingin ndelok opo isine njero kaose koncomu nah sampean kudu ndue cara mbukak'e, lek dibahasakne indonesia "kita telanjangi dia". Podo karo desaine situs web, blog, utowo halaman opo wae yen kepingin ngerti koyo opo code ing njerone sak pratinjau ngedite ono alat seng jenenge Inspect Element.
Yen sampean ahli desainer web Inspect Element iki wes dadi cemilan saben ndino kudune, nah seng urung tau nyoba ingsaauloh Inspect Element ikilah seng ngge menakne sampean coding. Kabeh browser anyar wes ono Inspect Element'e kecuali Mozilla Firefox sing ngangge Firebug, fungsine podo istilahe ae seng bedo.
Cara nganggene yo penak, Duleken bagian seng pengen mbok delok element lan code source'e, Trus klik kanan, Trus klik Inspect Element seng biasane ono ing ngesor dewe.
Nah lek uwes, bakalan muncul menu dasar :
Elements : ing menu iki sampean iso ndelok struktur dasar desain halaman web seng ditampilke dalam bentuk script lan code seng wes dikelompokne sesuai desain asli progamer songko lebar area, tinggi area, background, komposisi warna lan liyoliyane, trus sampean juga iso ngedit sak sirmu arep tok gawe piye, pratinjaune otomatis halaman berubah ketika sampean enter.
Resources : iki nampilake detail element halaman web koyoto gambar lan style css seng luweh mengarah nyang interface web. ing menu iki sampean iso ndelok detail source lengkap gambar ing halaman web songko header widget sampek footer.
Scripts : isine podo karo sampean pas ndelok view source ing halaman web
Asline sek ono maneh menu tambahan tapi cukup 3 menu iku wae sampean wes iso dadi master coding seng handal. menu liyane isine mung informasi.
Inspect Element iki mung pratinjau code, yen wes sreng ngutak-utik, langsung eksekusi wae ing Edit HTML.


text: Kita bisa nggoleki sampeyan kanggo njaluk Fire Safety Clearance ing lokasi sampeyan.


text: keren banget ya ka...


text:
.108 Taun 1964, tanggal 2 Mèi 1964, ingkang netepaken Kartini minangka Pahlawan Kamardikan Nasional sakantenan netepaken dinten klairan Kartini, tanggal 21 April, supados dipunpèngeti saben taun minangka dinten riyaya ingkang salajengipun dipunwastani pahargyan Dinten Kartini.
Serat-serat
Sasampunipun Kartini séda, Mr. J.H. Abendanon ngempalaken lan ndamel buku saking kempalan serat-serat ingkang naté dipunkintunaken déning R.A Kartini dhumateng para réncangipun ing Éropah. Abendanon wekdal punika mengku kalungguhan minangka Mantri Kabudayan, Agama, lan Karajinan Hindhia-Walandi. Buku punika lajeng dipunparingi sesirah Door Duisternis tot Licht ingkang tegesipun Rampung peteng, sumilak padhang. Buku kempalan serat Kartini punika dipunterbitaken ing taun 1911. Buku punika dipuncithak kaping gangsal, lan ing cithakan ingkang pungkasan wonten tambahan serat Kartini. Ing salebeting basa Inggris, serat-serat Kartini ugi naté dipunterjemahaken déning Agnes L. Symmers.
Terbitipun serat-serat Kartini, satunggiling pawèstri pribumi, sanget narik kawigatosan masarakat Walanda, lan pamikiran-pamikiran Kartini wiwit ngéwahi pandhangan masarakat Walanda dhumateng pawèstri pribumi ing Jawi. Pamikiran-pamikiran Kartini ingkang kasokaken ing serat-seratipun ugi dados inspirasi kanggé tokoh-tokoh kebangkitan nasional Indonésia.
Pamikiran
Ing serat-serat Kartini kaserat pamikiran-pamikiranipun prakawis kondhisi sosial wekdal samanten, mliginipun prakawis kondhisi pawéstri pribumi. Sapérangan ageng serat-seratipun isinipun keluhan lan gugatan khususipun ingkang gegandhéngan kaliyan budaya ing Jawi ingkang dipun-sawang minangka rerendheting kemajengan pawèstri. Panjenenganipun péngin wanita gadhah kabébasan nuntut ngèlmu lan sinau. Kartini nyerat gagasan lan gegayuhanipun, kados kaserat: Zelf-ontwikkeling lan Zelf-onderricht, Zelf-vertrouwen lan Zelf-werkzaamheid lan ugi Solidariteit. Sedaya punika adhedhasar Religieusiteit, Wijsheid en Schoonheid (inggih punika Katuhanan, Kawicaksanan, lan Kaéndahan), dipuntambah kaliyan Humanitarianisme (pari kamanungsan) lan Nasionalisme (tresna marang praja).
Serat-serat Kartini isinipun ugi pangajeng-ajengipun kanggé pikantuk pitulungan saking njawi. Ing wekdal pitepangan kaliyan Estelle "Stella" Zeehandelaar, Kartini ndungkap pepénginan supados saged kados kaum mudha Éropah. Panjenenganipun nggambaraken kasangsaran pawèstri Jawi amargi kungkungan adat, inggih punika boten saged bébas lenggah ing bangku sekolah, kedah dipun-pingit, dipunpalakrami kaliyan priyantun ingkang boten kaloka, lan kedah purun dipun-madu.
Pandhangan-pandhangan kritis sanès ingkang dipun-dungkap Kartini ing serat-seratipun punika kritik dhumateng agamanipun. Panjenenganipun nangletaken witèkna ngapa kitab suci kedah dipunlafalaken lan dipunapalaken tanpa dipunwajibaken kanggé dipunpahami. Panjenenganipun ndungkap ugi prakawis pandhangan: donya bakal langkung tentrem manawi boten wonten agami ingkang asring dados alesan manungsa kanggé sulaya, pepisah, lan silih nyakiti. "... Agami kedah njagi kita tinimbang ndamel dosa, nanging pinten kathahipun dosa dipundamel tiyang atas nama agami punika ..."
Kartini ugi nangletaken prakawis agami ingkang dipundadosaken pangleresan dhumateng kaum priyantun kanggé poligami. Kanggénipun Kartini, sampun cekap kasangsaran ingkang dipun-alami déning pawéstri Jawi, ingkang donyanipun namung wewates témbok griya lan sumadiya ugi kanggé dipun-madu. Ing bab awal punika.
Serat-serat Kartini kathah ndungkap prakawis alangan-alangan ingkang kedah dipunadhepi nalika gadhah gegayuhan dados pawèstri Jawi ingkang langkung majeng. Kartini gadhah rama ingkang kagolong majeng amargi sampun nyekolahaken putri-putrinipun éwadéné namung dumugi yuswa 12 taun, tetep kémawon konten kanggé dumugi ing mrika katutup.
Kartini tresna sanget dhumateng ingkang rama. Nanging nyatanipun, tresnanipun dhumateng ingkang rama kasebat ugi ing pungkasanipun dados alangan ageng kanggé mujudaken gegayuhanipun. Ingkang rama, ing serat, ugi dipun-dungkap bilih panjenenganipun tresna sanget dhumateng Kartini. Panjenenganipun dipunsebataken pungkasanipun ngidinaken Kartini sinau dados guru ing Batawi, éwadéné sadèrèngipun boten ngidinaken Kartini kanggé nglajengaken studi ing Walanda utawi kanggé mlebet sekolah kadhokteran ing Batawi.
Pepénginan Kartini kanggé nglajengaken studi-mliginipun ing Éropah panci dipun-dungkap ing serat-seratipun. Sapérangan réncang penanipun nyengkuyung lan ngupados mujudaken pepénginan Kartini wau. Nalika pungkasanipun Kartini mbatalaken pepénginan ingkang mèh mawujud kasebat, kadungkap wontenipun kuciwaning réncang-réncang penanipun. Niyat lan rencana kanggé sinau ing Walanda kasebat pungkasanipun malih ing Batawi kémawon sasampunipun dipun-wejang déning Nyonya Abendanon bilih punika ingkang paling becik kanggé Kartini lan rayinipun Rukmini.
Salajengipun, ing tengah taun 1903 nalika Kartini yuswa kirang langkung 24 taun, niyatan kanggé nglajengaken studi dados guru ing Batawi ugi pupus. Ing satunggaling serat dhumateng Nyonya Abendanon, Kartini ndungkap boten gadhah niyat malih amargi piyambakipun sampun badhé palakrama. "... Singkat lan cekak kémawon, bilih kula boten badhé migunakaken kesempatan punika malih, amargi kula sampun badhé palakrama ..." Kamangka ing wekdal punika pihak dhépartemèn pangajaran Walanda sampun mbikak kasempatan kanggé Kartini lan Rukmini sinau ing Batawi.
Nalika badhé palakrama, wonten éwahan panilaian Kartini prakawis adat Jawi. Piyambakipun dados langkung tolèran. Panjenenganipun nganggep palakrama badhé mbeta kauntungan piyambak ing salebeting mujudaken gegayuhanipun ngadegaken sekolah kanggé para pawèstri bumiputra wekdal punika. Ing serat-serat


text: Murih botên andadosakên sêling-sêrêping tiyang ingkang kintun sêrat mêdal pos gêgana, punika makatên: lampahing sêrat wau langkung enggal dumugi ing papan ingkang dipun ênêr ing lampahipun, nanging botên nanggêl enggaling lampah dumugi ing papan ingkang dipun kintuni sêrat, dados sasampunipun dipun bêkta ing motor mabur, dumugining papan pakèndêlan, lampahing sêrat inggih kados limrahipun kemawon, nanging kabêkta wontên ing wanci ingkang badhe bidhal sasampuning motor mabur wau dhatêng.


text: Ning gili gedé laka dalan sing nggo liwat


text: Sanadyan ingkang sajuga jejer priya kang sawiji putri, lamun bisa manunggalake tekat lan rasane, pinesthi dadi jatu kramane.


text:
siwindu hingkang nyepaki /
/ hayu majuwa / nulya cinandhak wani / # / dhateng wahu rahade
n ki wira loddra / kendhali dipun cekeli / tan bisa hobah
58. polah / jimat tawah wus camah / nalika galu duk dhingin /
Prang lan kitan / binirat haneng ngukir / # / mila windu tan
kiyat hayuda brata / hing gebeg salira neki / den wira
kelangkuna welas / windu ngereng sira /yen ngucapa siwindu
(5) mangkin / hadhuh den wira / hucul kena gusti habdi / # / pan kawula
tan wani kalih sampeyan / nuwun hampura gusti / sdhekuh sukunya
/ sujud windu hing ngarsa / pan raden welas hingali / nulya den lepas /
mundur siwindu tumuli / # / gurawa / lan kuhingan pangucap sira / he
rantemen windu hiki / mampan sira sering perang / heng gempur wong
(10) sa negara / bareng hiki wong sawiji / sireku kalah / siwindu
hambesat haglis / # / kinenceng ngantan kam (?) h plajengan /
hemantemen windu hiki sampe muride nglawan / hinh ngereng
hapus sinebrak / tan kiyat harya kumuhing / tina
hantar kena / lir kilat lampa hireki / # / sareng du
59. (1) gi hing wates negara nira / kenipatakan tumuli / hing kanggu
sti kuhingan / kantakane muta / gumuling wonten hing si
ti / siwindu malompat / hical jro wanaddri / # / merkayang
ngan siwindu sajrohing halas / perwantu kuda kuna dhingin /
turun sing buda prawa / turune sihab brapuspa / mangka wi
(5) ra loddra mangkin / sampun panggya / lan waru hingga pati
/ # / waru hingga lajeng manembah henggal / dateng wira
loddra mangkin /sawi hamastra hana / hing jiwa raga hamba / wira
loddra ngandika haris / hing waru hinggal / wus rayi henggala bali
k / # / hambujenga tung gusti nira henggal / sampun hanang
(10) negari / waru hingga manembah / dateng ki wira loddra / kelang
kung bunga kang ngati / ki wira loddra / nyata tuhu praju
rit / # / sampun bubar sedaya bala kuhingan / nulya
reden wira mangkin / seja nunten hing lampa / hing pu
60. (1) ndi dipun seja / hing grage kang negari /hing gusti sultan /
sampun cahos kanjeng gusti / # / nulya nyembah hangambung hing
suku sultan / nulya den candak tumuli / dhuh wira loddra sira /
kebeneran pan pinanggya / panu jukumpuling wali / ba
(5) gja sira / kasuwun barkah jeng gusti / # / nuwun dukama he
wu hewu duduk / pejah gesang ngepun habdi / damel negari / pasra sapan jeneng
ngan tuwan / sedaya karsanne nata / kelawan takdirne widi
hing lancange hamba / habdi damel negari / # / hangan
dika sultan maring wira loddra / kangge turun nira benjang /
(10) hanak putu turun sultan / majapahit turunya / sangking brawijaya dhingin /
/ turun nira / dhang dhang gula kang gumanti / # /
/ # / dhang dhang gula / # / wira loddra matur hing jeng gu
sti / nuwun barkahing rama holya / badhe wangsul gusti mangke
sedaya hidin sampun / wira loddra mundur sing ngarsi / gega
61. ncangan lampah hira / dugi hing cimanuk / mampan sa
sami pinanggyan / kadang kadanga kang den tinggal haneng riki / kadang
ngrakul sedaya / # / hadhuh kakang langkung sangnget kawatir / ka
dang sedaya kang den tinggal / boten wonten beja beja ne
(5) / hindhang darma pinunjul / kados pundi hing semangkiri / werni nipun
hindhang darma / ketangkep wahu / kang raka haris ngandika / hadhuh
yayi / hindhang darma / hilang hing kali / lumuh nglakoni krama /
# / hing tukkr cimanuk kali / nanging hindhang weling nge suwara / ye
n dadi negara mengko / konmastani darmayu / huga rayi hing
(10) sunturuti / krana nyi hindhang darma / hestu tiyang punjul / data
n kotor yuda brata / hindhang darma tandangira mapan hali
ri / tuhu wong wicaksana / # / wus pinasti karsanne yang widi /
senajan kang ngawiti kakang / kang gawe negara wong loro / hindhang
darma mampan tumut / hing gelar hawe negari / dadi campur
62. wanita / hadatte wong dermayu / benjang hanak putu kakang /
yen lelungantan ngilo wasiyate benjing / keris hatawa hing pe
dhang / # / benjang negara dermayu yayi / dadi pengungsen segala
bangsa / tanah sabrang dugi mangko / si(ng) wetan kulon rawu /
(5) perwatetke hing sale histri / sami brumah tanggah / hing darmayu
hiku / nuli rameh hing negara / hamung susah benjang hanak pu
tu mami / haeh kang padha sengasara / # / hamung kakang sedaya pan
rayi / hatur kula kadang sedaya / karsa ngatur gelar ranne
/ nulya sami hamangun / wesma katemenggungan rayi / te
(10) mpatte wong ngatur karya / miwa tarub hagung / kangge ngise
ni negara / # / kadang kadang sedaya nireki hummatur sumanggah ka
kang / hamit rayi medal mangke / kakang ngidini wahu / pan seka
lih medal ling jawi / hanepangngi hupacara / kaki tinggil iku
63. ki pulaha bayan taka / hanggas kara wanasara mantri/ handhar pepeking
ngarsa / # / wus bedhami sedaya neki / badhe mangun karya negara /
cakep siyagi sekabeh / wangun tarub hing kang hagung / kangge tempat
kajat benjing / kumpulle hing kawula / pan hantuk saminggu / jaler
(5) histri kumpulena / kidang sameejangan banteng lan sapi / hantuka
hing kawula / # / gamelane hangklung calung lan suling / miwa tetembanga
n suka sua / ki tinggil pengiringe / ki tinggil ngibing sampun /
megat megot weteng blendhing / kinepokan hing nayaga / cingke
me macucu / wong gumuyu latah latah / kang sawene gumuyu
(10) haniba tangi / surak kadi hampuwan / # / hahingali pola
he ki tinggil / pencen lucu yen tihingalan / gumuyuh sura
k suwarane / hajeng halit sami kumpul / nuli medal kajat ne
ki / sedaya kumpulng kajat / nuli ngandika rumarum / mampan
raden wira lodra / heh sanaku sedaya kang haneng h


text:
Kategori: Apa Tumon - Dibaca: 210 kali
Nalika wulan Januari kepungkur, aku kepengin mengeti dina setaun laire anakku. Sadurunge ngepasi hari H, aku blanja menyang pasar karo simbahku. Budhale rada kesusu amarga wis awan. Satekane pasar, amarga aku ngajak anakku, mula simbahku sing mubeng golek bahan-bahan, dene aku karo anakku ngenteni ing tokone pakdhe.
Watara sakjam simbahku blanja, banjur panjenengane saka kulon mlaku arep nyusul aku ngajak mulih. Rada cedhak, aku sing wis ngadeg ing ngarep tokone pakdhe weruh yen jebule simbahku ora nganggo rok, mung nganggo clana kolor. Aku banjur langsung mbengok ngelingake "Hlo mbok, rok'e njenengan mlorod neng ngendi?" simbahku sing ora sadhar yen mung nganggo clana kolor langsung ndhingkluk, banjur lungguh ndhodhok. Kabeh wong sapasar padha geerr-geerrraan nggeguuyu simbahku. Jebule saka omah simbahku wis ora ngagem rok amarga saking kesusune arepe budhal menyang pasar mau.
Apa tumon, wong blanja neng pasar ndhuwure nganggo jilbab, klambi lengen dawa, dene sing ngisor malah mung kathok kolor sadhengkul.
Fenty Yensa – Ponorogo
Meh Wae Batal
Setaun kepungkur, tangga cedhakku, Pak AW, mantan Jaksa, bebarengan karo kabeh anggota kulawargane ngrancang arep ngadani syukuran. Mengeti ambal warsa ka-50 utawa Pesta Emas anggone nikahan karo Bu AW.
Manut rancangan, event mau bakal digelar ing sawijining hotel kanthi semuwa, meriah. Jer, event kaya mangkono mau klebu langka. Ora kabeh uwong bisa ngalami Pesta Emas, bisa krana pisahan uga bisa krana salah sijining pasangan luwih dhisik tinimbalan dening Gusti Kang Maha Kuwasa.
Meh wae event kang wis dirancang tharik-tharik setaun sadurunge iku batal, gara-garane seminggu sadurunge hari H Pak AW gerah ndadak. Diplayokake menyang rumah sakit dening dokter divonis kudu opname, kabeh anggota kulawarga bingung. Syukuran apa sida apa ora? Ana sawetara pesenan sing banjur dibatalake.
Puji tuhan, event langka mau wusanane bisa kaleksanan kanthi lancar kaya sing dirancang. Awit saka kamurahaning Gusti Kang Maha Asih, ing dina Jum'at bengi 16 Maret 2018 utawa rong dina sadurunge hari H, Pak AW dening dokter dinyatakake sehat lan kepareng kondur. Kabeh anggota keluwarga plong, lega. Sawetara pesenan sing wis kebacut dibatalake, dijabel.
Pesta Emas kelakon digelar mapan ing sawijining hotel berbintang, jalan Margo Utomo Yogyakarta. Ing event kasebut Pak AW katon sehat, sumringah. Malah piyambake kesdu menyanyi telung lagu: Widuri, Sepanjang Jalan, Kenangan, lan Kemesraan.
"Ndherek bagya, Pak AW lan Bu AW ingkang sampun sukses ngemudheni baita balewisma ing sadangunipun setengah abad".
Liwet Ora Mateng-Mateng
Nalika penulis isih dhines, kira-kira awal taun 1980-an kantorku didrop pegawe anyar saka propinsi. Jumlahe bocah sepuluh, mung tekane ing Cilacap ora baren. Rata-rata pendhidhikane SLTA antarane Sekolah Pendidikan Sosial Atas (SPSA) utawa Sekolah Menengah Kesejahteraan Sosial (SMKS).
Bocah-bocah mau ana sing njaluk digolekake pondhokan/kos kosan marang aku, tak golekake cedhak umahku ning ya ora patiya adoh saka kantor oleh omahe mbah Sukarto, tangga RT. Pegawe anyar, adoh karo wong tuwa, bayarane mung sithik. Dadi ya kudu ngirit, ora ketang saben dina mangan sega jangan lodheh terong kacang dawa lan oseng kangkung. Saben wulan urunan dhuwit kanggo tuku sembako lan lenga tanah (wektu semana isih nganggo kompor minyak). Kabeh nandangi pegaweyan, ana sing ngliwet, ana sing nyayur. Asil masakane ya werna werna, upamane: liwetan ana sing segane pera, ana sing benyek. Semana uga sayure, ana sing kasinen, ana sing kanyepen lan ana sing kepedhesen.
Nanging ana siji sing pinter njangan sayure enak rasane pas yaik sing jeneng Surasa, bocah saka Boyolali. Mula surasa oleh bageyan dadi tukang nyayur ben rada sumringah ana variasine sayur ora kaya si Mul, yen nyayur lodeh terong-kacang dawa saben dina rasane ora karu-karuwan nanging ya dipangan wae, wong anane mung kuwi. Nuju sawijining dina giliran si Mul ngliwet, ning wis jam lima kok ora tangi-tangi. Digugah kancane supaya ngliwet si Mul tangi isih bluruten, mbok menawa mau mbengi begadhang. Bubar nangkringake panci nang kompor, bali mapan turu maneh. Jam nem esuk wis siap arep padha sarapan, si Mul ditakoni endi segane sumaure supaya ditiliki dhewe nang ndhuwur kompor. Bareng ditiliki, dibukak tutupe panci:"Astagfirullah, kok durung mateng lan mambu lenga tanah" mangkana aloke sing mbukak tutup panci mau. Kancane padha ngrubung, si Mul ditakoni kepriye olehe ngliwet lan nganggo banyu endi. "Banyu iki" jawabe si Mul karo nudhuhi banyu sing nang ember abang. "O alah, wong iki lenga tanah nggo ngliwet, mulane ora mateng-mateng." Esuk mau ora sida sarapan, mangkel ning ya ngguyu. Apa tumon lenga tanah nggo ngliwet, mulane ora mateng-mateng.
Karsidi Siswamihardja-Cilacap


Ăngka 10, Kaping 29 Jumadilawal Dal 1863, Utawi Kaping 1 Oktobêr 1932
Pangayoman Sahandhap Sampeyan Dalêm Ingkang Wicaksana Ingkang Sinuhun Kangjêng Susuhunan.
Narpawandawa Surakarta
[Grafik]
Ngêwrat punapa rêmbagipun pakêmpalan Narpawandawa, saha kawruh warni-warni, wêdalipun sabên tanggal sapisan wulan Walandi, tumrap para warga bayaranipun f 0,05 sabên wulan, sanèsipun warga f 2,50 sataun, kasuwun bayar rumiyin. Rêdhaktur, R. M. Ng. Purwasastra, Kusumadiningrat, Surakarta. ELECTRISCHE DRUKKERIJ. PERSATOEAN SOLO
Administrasi katindakakên Pangrèh p/a R.M.Ng. Purwasastra, Kusumadiningrat, Surakarta. Rêgining adpêrtènsi kenging atêpang rêmbag kalihan administrasi kasêbut nginggil. Sêrat-sêrat parluning pakêmpalan kangalamatana dhatêng panitra I.R.T. Gitadipura, ing Natadiningratan, Surakarta. Dene sêrat parluning organ kangalamatana dhatêng rêdhaksi administrasi.
Pèdhêrasi Karajan Jawi
IV
Prakawis rujukipun kadipatèn Mangkunagaran sapanunggilanipun, kula botên gadhah pamanggih punapa-punapa, kula namung nirokakên ungêl-ungêlanipun Timbul, nalika taksih dipun asta Mistêr Singgih sarta Wedyadiningratan. Sakawit gubahan ing kalawarti kasêbut sampun nyumêlangakên badhe salah kadadènipun konprènsi wau, amargi sadaya-sadaya namung gumantung wontên para gupêrnur piyambak, salajêngipun Timbul pitakèn: "Zullen nu de twee Prinsen en twee Rijksbestuurders in een conferentie zich, wanner noodig durven en kunnen verweren tegenover beide gouverneurs, bijgestaan door den resident ter beschikking in Sala en den a.r. voor agrarische zaken van Jogja?"
Pikajêngipun: punapa manawi parlu wontên ing konprènsi punika kangjêng gusti tuwin pêpatih dalêm kêkalih sagêd utawi wani mabêni gupêrnur ingkang dipun biyantu residhèn [re...]
--- 144 ---
[...sidhèn] bantuan sarta asistèn residhèn urusan siti? Ariwarti "Nieuwe, Rotterdamsche Courant" katitimasan 23 Januari 1930 nyariyosakên bilih ing wêkdal punika sampun kalamangsanipun manah dhatêng wontênipun bêbadan-bêbadan pangrêmbag kabêtahaning rakyat, dening rakyat ing Porêstênlandhên minăngka pancadan tumrap tatanan paprentahan ingkang salaras kalihan jamanipun (moderne bestuursinrichting).
Sadhèrèk, gandhèng kalihan ungêlipun Nieuwe. Rott. Crt. punika, sapunika wontên pitakenan, punapa rakyat ing Surakarta ngriki sampun kenging kawastanan dipun akêni utawi kaanggêp wêwênangipun? Dèrèng, tandhanipun badhe wontênipun bale agung têka sajak namung badhe dipun êculakên êndhasipun, nanging dipun ngondhèli buntutipun. Sarèhning sawêg badhe dipun êculakên êndhasipun, dados dèrèng dipun êculakên, măngka sampun dipun gondhèli buntutipun, punika têgêsipun sami kemawon kalihan botên barang- barang.
Mangsuli bab anggènipun sampeyan dalêm botên marêngakên sudan pajêg ondêrnèmêng, punika sampun salêrêsipun anglênggahi kaluhuraning nata sarta inggih sampun adil, mratandhani pirsa dhatêng ribêding praja ingkang sawêg kêkirangan arta. Pancèn makatên sadhèrèk, amargi botên adil punika sanès watakipun nata Jawi. Pasaksènipun kathah sangêt kasêbut ing buku-buku Jawi karanganipun para sagêd, ingkang botên prêlu kula aturakên ing ngriki satunggal-satunggal.
Pangarsa, sapunika Narpa kêdah ngantêpakên pamanggihipun bab pèdhêrasi punika sarta budidaya ewahing tatanan tuwin dhapukan pèdhêrasi cara gupêrnuran kados wujudipun samangke punika, pêthèkipun Timbul: numusi, konprènsi gupêrnuran salah kadadèn sayêktos. Samubarang ingkang salah kadadèn punika sanadyan wijinipun sae, mêsthi botên sae, saya tumrap konprènsi gupêrnuran punika. Wijinipun sampun kirang sae, măngka salah kadadèn, dados botên saenipun saya tumpuk-tumpuk.
Wontên satunggaling prayagung ingkang ngandika: bok inggih konprènsi punika dipun lajêngakên kemawon rumiyin kados wontênipun sapunika, mangke dangu-dangu rak inggih mapan piyambak. Amit-amit, pamanggih makatên punika botên laras kalihan jamanipun. Sagêd ugi wontên lêrêsipun, nanging manawi wijinipun konprènsi [konprè...]
--- 145 ---
[...nsi] punika sae. Sarêng paribasanipun kula bêtah pantun, sabin-sabin dipun wijèni pohung, punapa kula dipun pêksa kêdah nêdha pohung?. Pamanggih makatên punika kenging kemawon manawi tumrap bêtahipun satunggal-tunggaling tiyang. Awon saening wohipun, ingkang nanggêl piyambakipun piyambak. Sarêng ngrêmbag kabêtahaning praja, manawi wohipun awon, punika ingkang nanggêl utawi katiban dhênggung rakyat umum.
Sapunika coba kula dumukipun wiji-wiji ingkang kirang sae punika:
1. Dhapukanipun botên laras kalihan pikajêng sarta sêsanggêmanipun gupêrmèn badhe ngiyatakên adêgipun sèlêpbêstir sarta nênuntun sagêdipun bawa piyambak, inggih punika dening campuranipun para gupêrdur[1] dalah saandhahanipun. Băngsa kula sampun langkung 300 taun têka namung dipun tuntun kemawon, punika punapa dipun anggêp tansah dèrèng matêng? Kadospundi sagêdipun kasumêrêpan mêntah lan matêngipun, manawi tansah dipun tuntun thok, botên dipun coba? Kajawi punika, wontênipun gupêrnur saandhahanipun ing konprènsi punika namung damêl pakèwêd sarta kirang mardikanipun ingkang sami lênggah ing pêpanggihan ngriku. Manawi tiyang pakèwêd ngêdalakên pamanggih amargi wontên pê


text: Roham Raya iku siji désa ing Kacamatan Wanaraya, Kabupatèn Barito Kuala, Provinsi Kalimantan Selatan, Indonésia.

dataset: uonlp/CulturaX


text: Tenga kuwe salah siji kecamatan nang , Sulawesi Utara, Indonesia.


text: Tigan kaapit sela = wong kang ana ing sajroning bebaya, tansah was-sumelang atine


text:
Bursa Èfèk Indonésia (dicekak BEI, utawa Indonésia Stock Exchange (IDX)) iku bursa asil penggabungan saka Bursa Èfèk Jakarta (BEJ) karo Bursa Èfèk Surabaya (BES). Kanggo èfèktivitas operasional lan transaksi, Pamaréntah mutusaké nggabung Bursa Èfèk Jakarta minangka pasar saham karo Bursa Èfèk Surabaya minangka pasar obligasi lan derivatif.
Bursa asil penggabungan iki wiwit operasi tanggal 1 Dhésèmber 2007.
BEI migunakaké sistem perdagangan Jakarta Automated Trading System (JATS) wiwit 22 Mèi 1995, nggantèkaké sistem manual sing dianggo sadurungé. Sistem JATS iki direncanakaké bakal diganti nganggo sistem anyar ya iku OMX.
Pusat Bursa Èfèk Indonésia dumunung ing Kawasan Niaga Sudirman, Jl. Jend. Sudirman 52-53, Semanggi, Jakarta Kidul
Indèks saham
Kanggo mènèhi informasi sing luwih pepak ngenani perkembangan bursa marang publik, BEI nyebaraké data perobahan rega saham liwat médhia cithak lan èlèktronik. Siji indikator perobahan rega saham mau ya iku indèks rega saham. Wektu iki, BEI duwé pitung warna indèks saham:
 IHSG, migunakaké kabèh saham kacathet minangka komponèn kalkulasi Indeks.
 Indèks Sèktoral, migunakaké kabèh saham sing lumebu sajeroning saben sèktor.
 Indèks LQ45, migunakaké 45 saham kapilih sawisé ngliwati sawatara tahapan selèksi.
 Indèks Individual, minangka Indeks kanggo saben saham didhasaraké rega dhasar.
 Jakarta Islamic Index, minangka Indèks perdagangan saham syariah.
 Indèks Papan Utama lan Papan Pengembangan, indèks sing didhasaraké marang kelompok saham sing kacathet ing BEI ya iku golongan Papan Utama lan Papan Pangembangan.
 Indèks Kompas100, migunakaké 100 saham pilihan koran Kompas.
Cathetan sikil
Uga delengen
 Bursa Èfèk Jakarta
 Bursa Èfèk Surabaya
 Indèks Harga Saham Gabungan
Pranala njaba
 Situs Resmi BEI
Pasar modal ing Indonésia


Kapal uwab
Kapal uwab utawa sing disebut uga minangka steamer, iku kapal sing diobahaké kanthi tenaga uwab sing nggerakaké propèler utawa rodha onthèl. Kapal uwab utawa Steamships dicekak dadi SS, S.S. utawa S/S.
Kapal uwab wiwit dipigunakaké sawisé ditemokaké mesin uwab ing Inggris déning James Watt sing munculaké révolusi indhustri sing uga arupa révolusi bahan bakar sebab ing mangsa kasebut wiwit dianggo batu bara kanthi skala sing luwih jembar nggantèkaké kayu bakar.


text: Ayo resik-resik kutha Solo


text:
Tambakrejo kuwe salah siji kelurahan nang Purworejo, kabupaten Purworejo, propinsi Jawa Tengah, Indonesia.
Referensi


text:
Kadipatèn iku désa ing Kacamatan Wiradésa (cara Indonésia: Tirto), Pekalongan, Provinsi Jawa Tengah, Indonésia.
Désa iki wewatesan:
Uga delengen
 Wiradésa, Pekalongan
 Kabupatèn Pekalongan
Pranala njaba
 Situs resmi Kabupatèn Pekalongan


text: Bies kuwe salah siji kecamatan nang , Aceh, Indonesia.


text:
nglirwakaken sakathahing dhawuh Paduka.
140 Prasetya Paduka punika murni sanget, abdi Paduka remen sanget.
141 Kawula punika tiyang alit serta nistha, ewadene boten kesupen dhateng dhawuh Paduka.
Kaadilan Paduka punika adil ing salaminipun,
tuwin angger-angger Paduka punika leres.
Kawula tinempuh ing karibedan tuwin kasisahan,
nanging pepaken Paduka sami dados kabingahan kawula.
Pepenget Paduka punika adil ing salaminipun,
kawula mugi Paduka mangretosaken supados kawula gesang.
Paduka kawula sebut kaliyan manah ingkang gumolong; dhuh Yehuwah, mugi Paduka sembadani!
Pranatan Paduka badhe kawula tetepi.
Kawula sesambat dhumateng Paduka;
Paduka mugi karsaa ngluwari kawula!
Kawula badhe ngestokaken pepenget Paduka.
Enjing umun-umun kawula tangi saha sesambat nyuwun tulung,
Pangandika Paduka ingkang kawula ajeng-ajeng.
Tangi kawula ngrumiyini wekdalipun jagi dalu prelu ngraos-ngraosaken janji Paduka.
Dhuh Yehuwah, Paduka mugi karsaa miyarsakaken unjuk kawula,
awit saking sih-kadarman Paduka;
kawula mugi Paduka gesangaken miturut pranatan Paduka.
150 Tiyang ingkang ngoyak-oyak kawula
 badhe nandukaken piawon dhateng
 kawula sampun celak,
 tiyang-tiyang wau sami nebihi angger-
 angger Paduka.
151 Nanging dhuh Yehuwah, Paduka celak,
 serta sakathahipun pepaken Paduka
 punika leres.
152 Sampun wiwit rumiyin kawula mangretos
 saking ing pepenget Paduka,
 bilih punika sampun Paduka tetepaken
 kangge ing salaminipun.
153 Paduka mugi karsaa mirsani kasangsaran
 kawula serta kawula mugi Paduka
 entasaken,
 awit kawula boten kesupen dhateng
 angger-angger Paduka.
154 Paduka mugi karsaa ngurus prakawis
 kawula, saha kawula mugi Paduka
 luwari,
 punapa malih kawula mugi Paduka
 gesangaken miturut prasetya Paduka.
155 Karahayon punika tebih saking para
 tiyang duraka,
 margi sami boten ngupadosi pranatan
 Paduka.
156 Dhuh Yehuwah, sih-piwelas Paduka
 punika luber,
 kawula mugi Paduka gesangaken laras
 kaliyan angger-angger Paduka.
157 Kathah tiyang ingkang mbujeng serta
 ingkang nglawan kawula,
nanging kawula boten nyleweng saking pepenget Paduka.
Anggen kawula ningali tiyang ingkang lampah cidra ngantos bosen, dene kok sami boten ngestokaken janji Paduka.
Lah kawula remen sanget dhateng dhawuh-dhawuh Paduka! Dhuh Yehuwhah, kawula mugi Paduka gesangaken awit saking sih-kadarman Paduka.
Dhasaripun pangandika Paduka punika kaleresan saha sakathahing angger-anggering kaadilan Paduka punika kangge ing salaminipun.
Kawula dipun oyak-oyak tanpa sabab dening para pangageng, nanging manah kawula namung ajrih dhumateng pangandika Paduka.
Kawula bingah ing bab janji Paduka, prasasat tiyang ingkang angsal rayahan kathah.
Kawula gething saha rumaos eneg dhateng para-cidra, nanging remen dhateng angger-angger Paduka.
Kawula memuji Paduka kaping pitu sadinten, margi saking kaadilaning sarak Paduka.
Tiyang ingkang sami remen dhateng angger-angger Paduka punika
kadunungan katentreman ingkang ageng,
saha boten wonten sandhunganipun.
166 Dhuh Yehuwhah, karahayon peparing
Paduka ingkang kawula ajeng-ajeng,
sarta kawula nglampahi pepaken Paduka.
167 Kawula ngestokaken dhateng dhawuh
pepenget Paduka,
sanget anggen kawula remen,
168 prentah saha pepenget Paduka sami
kawula tetepi,
awitdene salampah-lampah kawula wonten
ing ngarsa Paduka.
169 Dhuh Yehuwhah, mugi pasambat kawula
sumengkaa dhateng ing ngarsa Paduka,
kawula mugi pinaringana pangretosan
nyondhongi pangandika Paduka.
170 Pasambat kawula mugi katrimaha wonten
ing ngarsa Paduka,
kawula mugi kaentasna miturut janji
Paduka.
171 Lambe kawula kajengipun nglairaken
pepujian,
margi Paduka mulangaken pranatan
Paduka dhateng kawula.
172 Ilat kawula kajengipun ngidungaken janji
Paduka,
awit sakathahipun pepaken Paduka punika
leres.
173 Asta Paduka mugi dadosa pitulungan
kawula,
awit prentah Paduka ingkang kawula pilih.
174 Dhuh Yehuwhah, pangluwaran peparing
 Paduka ingkang kawula ajeng-ajeng,
 saha angger-angger Paduka dados
 kabingahan kawula.
175 Nyawa kawula mugi sageda gesang,
 supados memuji dhumateng Paduka,
 saha sarak Paduka mugi dadosa pitulungan
 kawula.
176 Kawula punika kesasar kados menda
 ingkang ketriwal, abdi Paduka mugi
 Paduka padosi,
 awit kawula boten kesupen dhateng
 pepaken Paduka.
MASMUR 120
Dioyak-oyak ing paekan
120:1-7
1 Kidung jiyarah.
Sajroning karubedan aku sesambat
marang Pangeran Yehuwhah,
banjur disembadani:
2 "Dhuh Yehuwhah, Paduka mugi karsaa
 nguwalaken kawula
saking lambe ingkang cidra,
saking ilat ingkang dora-cara."
3 Apa kang bakal diparingake marang kowe,
 serta kowe diparingi tambahan apa,
 he ilat kang dora-cara?
4 Panahe prawira kang landhep,
 tuwin mawane kayu arar.
5 Cilaka aku amarga kudu manggon kaya wong manca,
 kaya wong ngamanca ana ing tanah Mesekh,
 awit kudu manggon ana ing antarane kemahe bangsa Kedar!
6 Wus cukup suwe pamanggonku awor karo wong kang padha sengit marang karukunan.
7 Aku iki dhemen rukun, nanging saben ana pangucapku,
 wong ing kono banjur padha ngajak perang.
MASMUR 121
Pangeran Yehuwah, kang rumeksa bangsa Israel
121:1-8
1 Kidung jiyarah.
 Mripatku tumenga marang gunung-gunung;
 pitulunganku iku pinangkane saka ing ngendi?
2 Pitulunganku iku pinangkane saka Sang Yehuwah,
 kang nitahake langit lan bumi.
3 Panjenengane ora bakal marengake yen sikilku gloyeran,
 kang ngreksa kowe ora bakal ngantuk.
4 Sayektine kang ngreksa Israel ora ngantuk lan ora sare.
5 Pangeran Yehuwhah iku kang ngreksa kowe,
 Pangeran Yehuwhah iku pangayomanmu
 ana ing tengenmu.
6 Sre


tembung, kang minangka printer kudu pikiraken iki ditulis salah lan diganti Gusti Allah, pilihan liyane sing Metzger lan iklan padha mbukak for everyone menyang printer dipunéwahi kanggo Gusti Allah kanggo "menehi tliti dogmatis luwih." Metzger nyebut kalebu support Origen iku dadi sing, nanging kita ngerti sing Origen ora pretyaya marang piwulangé Trinitas. (2. Metzger, p. 573-574) ana perang saka allah ing 300 lan iku ora adoh-dipapag nganggep sing ana pasukan kang wanted kanggo mbusak Allah saka teks.
Mark. 16: 9-20
Limang editor ing teks dhasar anyar kang mratelakake panemume, sing bagean gedhe iki kabèh teks ing Injil Markus iku tambahan. Usaha wis digawe kanggo mbusak kabeh rolas ayat saka Kitab Suci, nanging banjur milih nonton Bible akeh ora kanggo tuku agensi. Mulane, ora wani jarwan modern kanggo mbusak rolas ayat iki, nanging ngetik sing extension sing ora dadi anggota asli Injil, kang ditrapake, kanggo. Instance. 1917, Kitab Suci 2000 King James lan nuBibeln. Bukti sing ayat iki asli banget kuwat. Iku FNns 620 manuskrip Yunani kang ngemot Mark, ing 618 saka FNns iki rolas ayat karo. Iku mung ing loro manuskrip Alef (Sinaiticus) lan B (Vatinanus) sing lagi ilang. Sawijining naskah awal saka wektu sing padha, A, duwe karo kabeh rolas ayat. Kabeh manuskrip Latin lawas duwe ayat kajaba K, kang wis Rampung singkat. pasamuan leluhur awal Quote from rolas ayat iki, saka Justin Martyr ca. 150 CE .. terus lan Irenaeus quotes taun 180 kabeh ayat saka Mark. 16:19. Carane ayat ditambahake yen wong wonten 200 taun sadurunge Sinaiticus lan Vaticanus ditulis? Kajaba iku, loro saka manuskrip puniki, Alef lan B omits ayat, ninggalake ruwang kosong, minangka tandha yen Kitab Suci teks ilang. Mbokmenawa padha ngarep-arep fnna teks ilang lan nulis ana sakwise. Critics Tèks argue sing rolas ayat pungkasan duwe gaya beda amarga rong tembung khas sing ilang, bali / bali lan tengen adoh, nanging teks peneliti Burgon wis nyelidiki prakara lan ketemu sing tembung iki uga kakurangan ing saperangan bab liyane saka Mark. Padha uga argue sing Eusebius lan Jerome kurang ayat ing paling saka naskah kang. Nanging iki Highly inconsistent, kanggo digunakake pendhapat penasehat ukum saka teks dhasar anyar sing ora nomer manuskrip sing penting. Nanging ing kasus iki, nomer impact dadakan. Iku FNns ora ana bantahan sing terus kanggo review kritis. Iku bener idea cantik adoh-dipapag sing wong bakal njaluk nambah rolas ayat, nalika ngerti apa jalaran serius yen sampeyan nambah utawa nyuda.
Iku ora materi naskah total utawa kutipan saka pasamuan leluhur sing padha sing Metzger lan iklan dianggep ayat ditambahaké nanging rodo model apa sing kang kapérang saka rong aturan:
Nalika B (Vatikan) lan Alef (Sinaiticus) sing sarujuk, nanging bedo saka Blumbang kita tindakake loro iki.
Nalika FNns beda supaya iku paling apik kanggo milih teks sing beda saka teks agama mengko, IE manuskrip Byzantine.
ringkesan
We saiki wis musna liwat rolas peranganing kanggo nuduhake carane pilihan saka teks kanggo teks dhasar anyar iki banjur. Sawetara peranganing iki urusan contradictions lan liyane ing syarat-syarat support kanggo Yesus allah. Dhukungan saka macem-macem manuskrip bisa beda-beda saka siji panggonan liyane. Kadang dhukungan antarane naskah tuwa kuwat lan kadhangkala ora pati roso. Nanging asring banget ing teks Byzantine / ditampa support Tèks saka siji utawa luwih banget manuskrip Yunani lawas. Tèks Ilmuwan ngomong sing dina iki kita duwe akses kanggo naskah lawas lan luwih saka padha ing 1500s, nanging B (Vatikan) iki wis dikenal ing 1500s lan Alef (Sinaiticus) punika saestu ora tulisan apik. Iku kasunyatan sing dikenal FNns akeh kasalahan transkripsi ing naskah iki. Kuwi tulisan ala ora wis ana ing fl uence wis nampa teks Yunani anyar. Senajan kasedhiyan manuskrip sing luwih apik dina saka ing 1500s, dadi pitakonan wigati: Sapa sing nggawe pilihan? Wong-wong sing Kristen lan pracaya Kitab Suci kaparingaken dening inspirasi Gusti Allah lan wadi dening Providence Gusti kanggo kita wektu nggawe pilihan saka teks. Nanging wong-wong sing ora pracaya Kitab Suci kaparingaken dening inspirasi, lan ora pracaya yen Gusti wadi teks, padha nggawe pilihan liyane. Amarga padha pracaya marang transmisi lisan, padha tegese iku aman nalika FNns beda ing teks, pilih teks sing beda saka teks ecclesiastical mengko, IE Byzantine. Ing review iki, kita bisa nganakke yen pilihan iki antarane naskah Byzantine lan Vulgate supaya padha milih kanggo Sarak saka teks Byzantine. Karepé wong-wong ndhuwur kabeh ngetutake naskah sing favorit B (Vaticanus), nanging uga bisa ndeleng kaping nalika padha milih kanggo mangkat saka naskah iki amarga ana konsisten karo naskah Byzantine lan ing pilihan antarane ngisor B (Vatikan) utawa Sarak saka teks Byzantine, minangka padha milih nyimpang saka teks Byzantine. antibysantiska iki model sing ora patiya kondhang apa, siji bisa maca babagan ing salah siji saka buku Metzger kang. (1. Metzger, p. 87) iki ora model karya ngelmu nanging adhedhasar rikuh ora klebu nalar manuskrip Byzantine lan ditampa Tèks. model apa kuwi ora mung unscientific nanging downright unbiblical amarga mratelakake paseksi Kitab Suci bab piyambak.
Yen Kristen pitados bilih Gusti Allah punika exhaled lan disimpen kanggo nggawe pilihan, minangka wis Yunani teks asli, kang wis dadi FNns dituduhake ing materi naskah bebarengan, IE teks Byzantine kang banjur fck terusan saka Tèks ditampa. Ananging, teks dhasar anyar, karo kabeh bentet lan contradictions wis basis kanggo meh kabeh jarwan Swedish sak 1900 lan 2000 awal kang, karo loro seng. Penthung revisi Karl XII Bible 1923 BALI, loro adhedhasar Tèks ditampa. Mung ana ing Prajanjian Anyar nyangkut owahan watara 3300 panggonan! Sing pengin ngerti luwih, disaranake ngunjungi situs, bibel.se , ngendi sampeyan bisa seneng video lan akeh artikel lan debat.
Bruce M. Metzger, The Tèks ana ing Prajanjian Anyar, Iku Transmission, Korupsi lan Restorasi, edition 4, Oxford University Press 1968.
Bruce M. Metzger, A Commentary kacetak ing Yunani Prajanjian Anyar, edition 2,


Stadion Si Jalak Harupat
|Stadion Si Jalak Harupat|
|Si Jalak Harupat|
|Nama lengkap||Stadion Si Jalak Harupat|
|Lokasi||Sorèang, Bandhung, Indonésia|
|Koordinat|
|Dibuat||Januari 2003|
|Dibuka||26 April 2005|
|Ditutup||Isih dibuka|
|Pemilik||Pamaréntah Kabupatèn Bandhung|
|Operator||Pamaréntah Kabupatèn Bandhung|
|Permukaan||Suket zoyzia matrella lin mer|
|Biaya konstruksi||67,5 milyar Rupiah|
|Kapasitas||40.000|
|Pemakai|
|Persikab Bandung (2005-saiki) Persib Bandung (2008-saiki) Pelita Jaya (2008-2009)|
Si Jalak Harupat ya iku stadion ulah raga kang mapan ana ing désa Kopo lan Cibodas, Kacamatan Sorèang, Kabupatèn Bandhung.[1] Jeneng Si Jalak Harupat dijupuk saka jejuluk sawijining pahlawan nasional saka Bojongsoang, Bandung ya iku Otto Iskandardinata. Saiki stadion si jalak harupat dadi duwèké Pamaréntah Kabupatèn Bandhung. Persikab Bandung, kang dadi wakil saka Kabupatèn Bandung ana ing kompetisi Liga Indonésia ndadèkaké satadion iki dadi kandange. Saliyané Persikab bandung tim sakhuta Persikab, Persib uga ndadèkaké stadion iki dadi homebase. Stadion iki dibangun wiwit saka sasi Januari 2003 nalika iku Kabupatèn Bandung dibawahi bupati Obar Sobarna. Sawisé dadi stadion si jalak harupat diresmikake nalika dina dadine Kabupatèn Bandung kaping 364, tanggal 26 April 2005 déning Agum Gumelar kang njabat dadi Ketua Umum Komite Ulah raga Nasional Indonésia Pusat.[2]
Fasilitas[besut | besut sumber]
Fasilitas kang ana ing stadion iki ya iku:
- Lapangan bal-balan dadi arena utama, suket ing lapangan iki ya iku jinis zoyzia matrella lin mer kang bisa meminimalake cedera juru main.
- Lampu kanggo lapangan duwé kakuwatan 1.000 lux kang mungkinake ditindakaké tetandhingan wayah wengi.
- Papan skor (scoring board) elektronik.
- Lintasan (track) kanggo atletik kanthi ukuran kang standar cacahé 8 lintasan.
- Tribun penonton kang bisa nampung 27.000-40.000 penonton.
- Fasilitas komersial.
- Fasilitas penunjang liyané kaya toilèt, kantin, ruang ganti juru main, ruang wasit, lan liya-liyané.
Jembar yasan saka stadion iki ya iku:
- Wangunan 28.177 m²
- Lapangan bal-balan 7.500 m²
- Lansekap 13.000 m²
Cathetan suku[besut | besut sumber]
|Artikel iki minangka artikel rintisan. Kowé bisa ngéwangi Wikipédia ngembangaké.|


Ana tugu anyar neng Purwokerto. Tugu Gada Rujakpolo, sing kesangga kudhi cacah sanga. Kombinasi antarané agemané bendara lan kawulané. Gada agemane Werkudara lan kudhi gamané Punakawan. Sekubengané ana air mancur sing disinari lampu warna-warni. Angger wengi madan apik disawang.
Banyumas kawetar rasa seniné, senajan jéré adoh ratu cerek watu. Méh kabéh kesenian tradisional ana neng kéné, sing asli lan sing wis dikréasi. Kréatifitasé ora kalah karo daérah liyané.
Ning bab penghargaan kanggo kesenian ésih katon kurang, malah sengsaya suwé, kesenian tradisional sengsaya ilang. Akéh babagan sing marakna ilang. Salah sijiné yakuwé ilangé rasa. Rasa nduwéni lan sinau ngregani.
Tugu dudu mung prelambang. Dudu mung bunder, gilig, dawa, ngadeg. Ning tugu uga dadi ciri peradaban lan kejayaan neng sekukubané. Muga-muga ora mung mikir proyék kan bathiné, sing banjur milih perencana sing ora paham bab seni tradisi.
Banyumas wis akéh tuguné, Ning urung ana sing nudhugna kréatifitas seniné. Disain gambaré ésih tipikal. Urung wani gawé calung sepenabuhé nggo dipasang neng pinggir gili. Ora larang, ora kakéhan anggaran, cukup digawé nganggo watu utawa semén. Asal gawéné mawa mutu sing apik mesti bakal awét lan apik disawang.
Tugu pahlawan wis mlarah-mlarah, jajal gawé tugu sing nudhuhna kiyé Banyumasé Inyong-Rika kabéh.


Ultraviolet
Ultraviolet utawa ultraungu iku salah sijiné gelombang elektromagnetik sing ora kasat mata lan kapancar saka srengéngé. Gelombang iki bisa mbebayani tumraping kaséhatan manungsa, kayata bisa nyebabaké sunburn utawa gosong kang bisa ngakibataké kanker kulit. Sinar ultraviolet indhustri sing kapancar saka mesin sinar roentgen (ronsen), bisa nuwuhake penyakit kanker lan ngurangi kasuburan (vertilitas).
|Spektrum elektromagnetik


text: Logas Tanah Darat kuwe salah siji kecamatan nang , Riau, Indonesia.


uli matur marang Sunan Benang: "Kêdah paduka-
wangsulna sapunika, yen botên sagêd, paduka kula-banda".
Sunan Benang ngandika marang Buta Locaya: "Wis kowe ora kêna
mangsuli, aku pamit nyimpang mangetan, woh sambi iki tak-jênêngake
cacil, dene kok kaya bocah cilik padha tukaran, dhêmit lan wong
pêcicilan rêbut bênêr ngadu kawruh prakara rusaking tanah, sarta
susahe jalma lan dhêmit, dak-suwun marang Rabbana, woh sambi dadi
warna loro kanggone, daginge dadiya asêm, wijine mêtuwa lêngane,
asêm dadi pasêmoning ulat kêcut, dene dhêmit padu lan manusa, lênga
têgêse dhêmit mlêlêng jalma lunga. Ing besuk dadiya pasêksen, yen
aku padu karo kowe, lan wiwit saiki panggonan têtêmon iki, kang lor
jênênge desa Singkal, ing kene desa ing Sumbre, dene panggonane
balamu kang ana ing kidul iku jênênge desa Kawanguran".
Sunan Benang sawuse ngandika mangkono banjur mlumpat marang
wetan kali, katêlah nganti tumêka saprene ing tanah Kutha Gêdhah ana
desa aran Kawanguran, Sumbre sarta Singkal, Kawanguran têgêse
kawruhan, Singkal têgêse sêngkêl banjur nêmu akal.
Buta Locaya nututi tindake Sunan Benang. Sunan Benang tindake
têkan ing desa Bogêm, ana ing kono Sunan Benang mriksani rêca
jaran, rêca mau awak siji êndhase loro, dene prênahe ana sangisoring
wit trênggulun, wohe trênggulun mau akeh bangêt kang padha tiba
nganti amblasah, Sunan Benang ngasta kudhi, rêca jaran êndhase
digêmpal.
Buta Locaya barêng wêruh patrape Sunan Benang anggêmpal
êndhasing rêca jaran, saya wuwuh nêpsune sarta mangkene wuwuse:
"Punika yasanipun sang Prabu Jayabaya, kangge pralambang ing
tekadipun wanita Jawi, benjing jaman Nusa Srênggi, sintên ingkang
sumêrêp rêca punika, lajêng sami mangrêtos tekadipun para wanita
Jawi".
Sunan Benang ngandika: "Kowe iku bangsa dhêmit kok wani padu
karo manusa, jênênge dhêmit kêmênthus".
Buta Locaya mangsuli: "Inggih kaot punapa, ngriku Sunan, kula
Ratu".
Sunan Benang ngandika: "Woh trênggulun iki tak-jênêngake
kênthos, dadiya pangeling-eling ing besuk, yen aku kêrêngan karo
dhêmit kumênthus, prakara rusaking rêca".
Ki Kalamwadi ngandika: "Katêlah nganti saprene, woh trênggulun
jênênge kênthos, awit saka sabdane Sunan Benang, iku pituture Raden
Budi Sukardi, guruku".
Sunan Benang banjur tindak mangalor, barêng wis wanci asar,
kêrsane arêp salat, sajabane desa kono ana sumur nanging ora ana
timbane, sumure banjur digolingake, dene Sunan Benang sawise, nuli
sagêd mundhut banyu kagêm wudhu banjur salat.
Ki Kalamwadi ngandika: "Katêlah nganti saprene sumur mau karane
sumur Gumuling, Sunan Benang kang anggolingake, iku pituture Raden
Budi guruku, êmbuh bênêr lupute".
Sunan Benang sawise salat banjur nêrusake tindake, satêkane desa
Nyahen (10) ing kona ana rêca buta wadon, prênahe ana sangisoring
wit dhadhap, wêktu iku dhadhape pinuju akeh bangêt kêmbange, sarta
akeh kang tiba kanan keringe rêca buta mau, nganti katon abang
mbêranang, saka akehe kêmbange kang tiba, Sunan Benang priksa rêca
mau gumun bangêt, dene ana madhêp mangulon, dhuwure ana 16 kaki,
ubênge bangkekane 10 kaki, saupama diêlih saka panggonane, yen
dijunjung wong wolung atus ora kangkat,
kajaba yen nganggo piranti, baune têngên rêca mau disêmpal dening
Sunan Benang, bathuke dikrowak.
Buta Locaya wêruh yen Sunan Benang ngrusak rêca, dheweke nêpsu
maneh, calathune: "Panjênêngan nyata tiyang dahwen, rêca buta bêcik-
bêcik dirusak tanpa prakara, sa-niki awon warnine, ing mangka punika
yasanipun Sang Prabu Jayabaya, lah asilipun punapa panjênêngan
ngrisak rêca?"
Pangandikane Sunan Benang: "Mulane rêca iki tak-rusak, supaya aja
dipundhi-pundhi dening wong akeh, aja tansah disajeni dikutugi, yen
wong muji brahala iku jênênge kapir kupur lair batine kêsasar."
Buta Locaya calathu maneh: "Wong Jawa rak sampun ngrêtos, yen
punika rêca sela, botên gadhah daya, botên kuwasa, sanes Hyang
Labawalhujwa, mila sami dipunladosi, dipunkutugi, dipunsajeni, supados
para lêlêmbut sampun sami manggen wontên ing siti utawi kajêng,
amargi siti utawi kajêng punika wontên asilipun, dados têdhanipun
manusa, mila para lêlêmbut sami dipunsukani panggenan wontên ing
rêca, panjênêngan-tundhung dhatêng pundi? Sampun jamakipun
brêkasakan manggen ing guwa, wontên ing rêca, sarta nêdha ganda
wangi, dhêmit manawi nêdha ganda wangi badanipun kraos sumyah,
langkung sênêng malih manawi manggen wontên ing rêca wêtah ing
panggenan ingkang sêpi edhum utawi wontên ngandhap kajêng ingkang
agêng, sampun sami ngraos yen alamipun dhêmit punika sanes kalayan
alamipun manusa, manggen wontên ing rêca têka panjênêngan-sikara,
dados panjênêngan punika têtêp tiyang jail gêndhak sikara siya-siya
dhatêng sasamining tumitah, makluking Pangeran. Aluwung manusa
Jawa ngurmati wujud rêca ingkang pantês simpên budi nyawa, wangsul
tiyang bangsa 'Arab sami sojah Ka'batu'llah, wujude nggih tugu sela,
punika inggih langkung sasar".
Pangandikane Sunan Benang: Ka'batu'llah iku kang jasa Kangjêng
Nabi Ibrahim, ing kono pusêring bumi, didelehi tugu watu disujudi
wong akeh, sing sapa sujud marang Ka'batu'llah, Gusti Allah paring


text:
Ardulfurataini Watan iku lagu kabangsané Irak.
Tèks
Alihbasa
Lagu kabangsan


text:
PANGENDIKAN : PANGENDIKANE IMAM AL-GHOZALI - SANTRIWAN MLANGI '+l+"
Home » Artikel islami » PANGENDIKAN : PANGENDIKANE IMAM AL-GHOZALI
Donyo kui, Sitik e , Akehe, Khalale, Kharome, Dilaknati , Gejobo kiro kiro kanggo pitulungan ingatase Taqwa maring Alloh,Lan perkoro kang kanggo pitulungan ingatase Taqwa maring Alloh kui ora jeneng donyo.Lan saben saben wongkang ma'rifate luwih kuwat lan luwih yakin ,Mongko wong iku mau luwih banget anggone ngrekso songko kabih kenikmatane donyo.


text:
Tetuwuhan wewiji utawa Spermatophyta (Basa Yunani: sperma=wiji , phyton=tetuwuhan) minangka golongan tetuwuhan kang duwé ciri khas, yaiku anané sawiji organ wujud wiji. Wiji minangka pérangan kang asalé saka bakal wiji lan ing jeroné ngandhut calon individu anyar, yaiku lembaga. Lembaga bakal ana sawisé panyerbukan utawa persarian kang diterusaké déning pambuahan.
Deleng uga
 Wiji
 Tetuwuhan
 Angiospermae
 Gimnospermae


text: Ing Peshawar, karo Osama bin Laden, Syeikh Abdullah Azzam yasa Baitul-Anshar (Mujahideen Service Bureu utawa Kantor Pelayanan Mujahidin) kanthi tujuan ngawehi bantuan kanggo jihad Afghanistan lan para mujahid kanthi cara nganakake lan ngatur proyek kang nunjang jihad. Kantor iki uga nrima lan nglatih sukarelawan (Foreign Mujahideen) kang teka ing Pakistan saperlu jihad.


text: Tembung nuwun lan nyuwun. ( 2 )


text: ?Nak Un, gandheng panjenengan kiya saka Yogya, mbok aku nyuwun tulung, nggoleki omahe wong tuwane Tince kuwi. Sepisan dicaosi pirsa yen Tince lara, pindhone diaturi methuk, mergane yen neng kene tumindhake ngono (nyleweng)?.. aku mesakake tembe mburine. Dene bab sangu nak Un, ibu sing nyukupi sisan kanggo ongkos wong tuwane Tince tekan kene. Dene Tince neng RS aku sing tanggung jawab wong kuwi karyawanku. Bab tabungan, yen Tince wis mari wenehna, ben mbesuk kena kanggo pawitan nyambut gawe neng omahe?.


Lumrahe wong urip ana sajroning arcapada iki, wewatekane kang mangkono iku, wus ora dianggep apa-apa, kepara mung dianggep prayoga lan utama bae. tandhane ingsun wus kerep ngrungu marang ujaring wong kang pancen kadunungan watak mangkono iku, manawa manungsa urip ana ing arcapada iki diwenangake murba masesa lan nguwasani marang sakabehing tumitah. Iya ujare kang mangkono iku kang banjur dianggep sawijining pasaksen, anetepake yen manungsa iku titah kang luhur dhewe ana ing arcapada iki.
Ana pitakon, manungsa kang wus andurusi marang kekarepane mangkono mau, apa iya wus nyata bener, utawa wus cetha panganggepe? Mara sapa kang bisa nerangake bener utawa lupute? Coba wawaninen anglairake rembug utawa gagasan kang becik, supaya padha dirungokake marang sadulurira, lan dadi tuladha sabanjure. Pangiraningsun, teka iya bakal ana kang kasdu anglairake panemune ana ing ngarsaningsun kene. saiki wiwit gagasen, ingsun enteni ing sawatara. Ing semu wus rada suwe enggoningsun ngantarakake, durung ana kang angandharake panemune tumrap marang prakara iku. Kang prayoga putraningsun pambarep bae, kang ingsun bubuhi medhar gagasane. Mara majuwa lan terangna ing sagaduging panemunira, aja nganggo ewuh sarta pakewuh. Manawa ana kekurangane utawa nalisir saka wawaton kang bener, mengko ingsun kang bakal anyulangake.
Sangkan Paran #28
Aturipun Siswa Pambajeng :
Kula nuwun Sang Panembahan, kula mundhi dhawuh paduka ingandikakaken medhar gagasan ing sagadug-gadugipun. Ananging sarehning kula rumaos dereng jembar ing seserepan, punapa malih dereng lebda dhateng prakawis punika, dados inggih mboten badhe saged anggamblangaken dhateng para ingkang mirengaken. Ewadene salebeting manah, kula namung rumaos bingah, sarta mboten anggadhahi uwas sumelang, denng wonten ing ngarsanipun Sang Panembahan. Awit lepat leresing wedharan kula wau, badhe lajeng kauningan dening Sang Panembahan, ingkang malah lajeng saged pikantuk pitedah utawi tinuntun dhateng leresing seserepan. Anglengkara sanget saupami kula lajeng tampi dudukanipun Sang Panembahan, dening kalintunipun wawedharan kula, dhestun namung badhe angsal papadhang ingkang badhe tumanja dhateng kula sakadang. makaten pamanggih kula :
Wiyosipun, menggah watak tegelan dipun anggep dede punapa-punapa, punika ing sajatosipun namung kabekta saking pakulinan anggenipun anuruti dhateng ubaling angkara tuwin raosipun kemawon. Amargi saking makaten, lajeng mboten kengetan manawi wonten ing arcapada punika awakipun inggih titah. Amargi saking ingkang makaten wau, lajeng saged anuwuhaken raos bilih awakipun punika sanes bangsaning titah, nanging namung ngrumaosi manawi wontenipun ing arcapada ngriki punika, mboten mawi sabab punapa-punapa, kajawi namung lantaran bapa biyung kemawon. Mila lajeng purun angagulaken dhateng kagunaipun, ingkang adhadhasar badhe nuruti dhateng hardaning manah. Inggih makaten punika, ingkang lajeng anggadhahi watak 'nang-nangan'. Wawatekan ingkang makaten punika, tamtu mboten badhe mikir dhateng susah sarta sangsaraning liyan, ngantos sirna tepa sariranipun. Ingkang kamanah namung anggenipun angumbar ubaling angkara , murih sageda menang ing salaminipun. Awit ing ndalem gagasanipun wau badhe saged anyekapi dhateng raosing manah, ingkang tinuntun dening hawa kamurkanipun, supados anggadhahana manah senang sarta marem. Ingkang makaten punika, kula amastani tiyang ingkang tipis raosing kamanungsanipun, dening tansah kalindhih dening raosing sato. Mila sking anggenipun kandel dhateng raosing sato, ingkang sampun rumasuk dhateng awakipun lajeng anuwuhaken watak tegelan utawi mentalan wau. Malah wawatekan ingkang makaten punika, adhakanipun ingkang binudi namung sagedipun angasoraken dhateng sasmining manungsa kemawon, murih ing salebetipun gesang sageda kacekap piyambak. Mila saya dangu mboten ngemungaken damel asor, sarana prabawaning awak tuwin karosanipun kemawon, ananging sangsaya mempeng ing pangudi, anggenipun ngawontenaken pirantos ingkang kamanah saged anjalari tiwasing sesami. Sarehning tumanduking watak makaten punika, saged adamel girising manah, ngantos titiyang ingkang pancen mboten gadhah dhadhasar watak makaten, sami lumuh anglampahi sarta namung ngawon. Sareng sampun kathah ingkang ngawon, titiyang ingkang kadunungan watak tegelan utawi mentalan wau, lajeng sangsaya gambira manahipun, rumaos sampun mboten wonten ingkang ngalang-alangi, temah sangsaya ngrebda angambra-ambra anggenipun ngumbar dhateng angkaranipun. Leres ingkang makaten wau, tumrap dhateng sasawangan lajeng nama bregas utawi moncer, ananging sarehning sadaya gesang punika, raosipun sambet kaliyan sasamining manungsa, dados ingkang mboten teguh ing bebuden, manawi kataman dayaning raos ingkang makaten wau, mangka lajeng mboten tinanggulang dening kekiyataning manah emut, punika tartamtu lajeng kapencut dhateng gelar ingkang katingal birawa wau, satemah lajeng purun tiru-tiru. Saya lami lajeng sangsaya saged ngraosaken dhateng raos ingkang makaten wau. Manawi ingkang kadunungan raos makaten punika sangsaya ngrebda, jalaran kala rumiyinipun dipun anggep dede punapa-punapa, punika lajeng dados bibiting pangraos, yen manungsa punika wenang amurba amasesa dhateng sasamining tumitah.
Ananging sareng kawontenan ing arcapada punika mboten langgeng, dados ingkang saged angraosaken makaten punika, inggih badhe mboten saged ajeg. Tandha yektinipun, manawi manungsa punuika sampun sepuh, babasan sampun wungkuk, untunipun telas tuwin kisut pakulitanipun, punika ingkang taksih namung kamurkanipun kemawon, ingkang jalaran awakipun sampun mboten kuwagang nyembadani dhateng hawa kamurkanipun wau. terkad


text: GILD minangka bagéan paling alon sing arep dituku ing X.NUMX


text:
No.
DS Division
Anuradhapura
Owner's Name
Name of Studio
Studio Address
1
Galenbindunuwewa
D.S.T.Jayasena
Saman Video
Aliwanguwa, Upuldeniya
Anuradhapura
30
Nuwaragampalata - Central H.N. Jeewananda
Studio Nishan
Studio Nishan, Rajanganaya
Junction, Kalaoya
282/7, Bank Place,


text:
Sakipu, Patih | wayangprabu.com
Patih Sekipu atau juga disebut dengan nama Hiranyakasipu, adalah patih negri Gilingwesi. Tangan kanan Prabu Kalapracona.
Sekipu mati di tangan Gatotkaca, pada saat menyerang negri bangsa Dewa, Jonggringsaloka.
Patih Kala Sekipu iku mantrimuka (warangkapraja) ing negara Gilingwesi, patihe Prabu Kala Pracona (Maga Pracona). Wujude buta gedhe, mripate kiyipan, irunge nyanthik palwa, tutuke mrenges. Tokoh iki mung tinemu ing lakon wayang Gathutkaca Lair.
Sawijining dina, Patih Kala Sekipu didhawuhi ratu gustine supaya munggah ing Kahyangan Jonggringsalaka, nglamar Bathari Supraba. Sudhale nganthi wadyabala sagelar sapapan.
Tekan sukuning Gunung Tengguru, wadyabala Gilingwesi nuli yasa pasanggrahan. Dene Patih Sekipu ngadhep Bathara Guru, nglamar Bathari Supraba.
Bathara Guru ora marengake, awit jejodhoan iku wus ana paugerane. Yen raseksa jodhone kudu karo raseksi. Ora kena buta nggayuh putri, apa maneh widadari.
Patih Sekipu ora bisa nampa pawadan iku, banjur soroh amuk. Satemah dadi bandayuda ing Repat Kepanasan (alun-alun kahyangan). Para dewa ora ana sing menangmungsuh Patih Sekipu. Patih Sekipu
pancen digdaya. Darbe aji Dhehgenputra. Yen diwateg bisa mijilake Jim setan peri prayangan kang cacahe maewu-ewu, satemah bisa ngebaki paprangan.
Rehne perang okol (tenaga) para dewa kalah, banjur migunakake siasat perang akal. Patih Sekipu diakali. Bathara Marada jaryi bakal maringake Bathari Supraba. Mung ivae, widadari iku tumurune ora kena sawayah-wayah. Patih Sekipu didhawuhi ngenteni tibane dina Anggara Kasih utawa Selasa Kliwat, sasine Jumadilawas, taun Bebas. Bathari Supraba mesthi bakal teka ing negara Gilingwesi.
Sekipu ngeyel. Dina Anggara Kasih utawa Selasa Kliwat iku ora ana, sabab Anggara Kasih iku tegese Selasa Kliwon, dudu Selasa Kliwat. Sasi Jumadilawas iku ora ana, sing ana sasi Jumadilawal. Taun Bebas uga ora ana, sing ana taun Be. Nanging Bathara Marada pancen pinter anggone gawe adu manising rembug, satemah Patih Sekipu bisa dileremake kanggo sawatara wektu.
Dina candhake, Bathara Marada mbo-pong bayi Gathutkaca tumuju pasanggrahane Patih Sekipu. Bayi Gathutkaca diuncalake ing ngarepe Sekipu karo ngendika yen iku jagone para dewa.
Bayi sing lagi umur nembelas dina iku sigra dicandhak Sekipu, digigit gulune. Nanging ora tedhas. Bola-bali dicokot, bayi iku ora bisa mati. Sekipu rumangsa wirang. Bayi iku diuncalake ing ngarepe Bathara Marada, dikon nggedhekake.
Ora nganti ganti dina, bayi Gathutkaca bareng dijedhi ing Kawah Candradimuka bisa dadi jejaka tumaruna, nuli tandhing yuda mungsuh Patih Sekipu.
Patih Sekipu kuwalahan, banjur matak aji Dhengenputra., Sanalika paprangan* kebak dhemit, Jim setan peri prayangan. Manging ora nganti sapanginang, jim setan mau bisa disirnakake dening Gathutkaca. Klebu Patih Sekipq. Dicokot janggane nganti tatas.
6,445,490 User On Line Ali Mustofa Prabu WayangprabuMedia Online Flag Counter Categories


text: Tetep dihidrasi nalika main kanggo wektu sing suwe. Iku gampang kanggo njaluk supaya kejiret munggah ing game sing lagi diputer, sing lali kanggo tetep hydrated. Dehidrasi bisa dadi resiko kesehatan utama, supaya manawa sampeyan tetep becik nalika sampeyan main game video.


text: Mbengkas karya kang ngedap-edapi


text: nduweni keberanian lan semangat tinggi


text: Lan nek kate berangkat ndedungo ojo lali ngucap kalimat ta'awud, basmalah, lan sholawat marang kanjeng Rosulullah saw!


text: bangêt, jajal sesuk padha golèk katrangan, sêrsan.


text:
Sembirkadipaten kuwe salah siji desa nang Prembun, kabupaten Kebumen, propinsi Jawa Tengah, Indonesia.
Referensi


text:
Prastawa
Lair
Séda
1687


Tentara Bayaran
Tentara bayaran utawa mercenaries, uga populèr minangka soldier of fortune iku tentara sing maju tempur lan nyerang jroning sawijining pertempuran amarga dibayar, lan biasané kanthi sethithik rasa pakurmatan marang idéologi, kabangsan utawa paham pulitik. (is a soldier who figts, or engages in warfare primarily for money, usually with little regard for ideological, national or political considerations).
Munculé tentara bayaran umumé amarga anané konflik-konflik utamané ing negara donya katelu sing umumé tansah ana jroning masalah pulitik, kakuwasan, sumber lan kapentingan ekonomi, sarta masalah agama lan ètnis, saéngga para panguwasa utawa pihak pihak sing magepokan njaluk bantuan negara-negara liya utamané negara-negara maju. Saliyané kuwi anané kapentingan winadi saka negara maju utawa negara adikuasa uga operasi-operasi intelijen saéngga dikenal kanthi istilah perang kotor.


text: Rawas Ulu kuwe salah siji kecamatan nang , Sumatera Selatan, Indonesia.


text:
manungsa minangka makhluk sosial ingkang dipunginakaken kangge mahami lingkungan sakiwa tengenipun serta tindak tandukipun ing lampahing pagesangan, tuladhanipun inggih menika asiling kagiyatan lan penciptaan batin (akal utawi budi) manungsa kados dene kapitadosan, kesenian lan adat istiadat (KBBI, 2008 : 214-215).
Koentjaraningrat (2009 : 165), ngandharaken bilih kabudayan anggadhahi pitung unsur ingkang sampun nyakup sedaya kabudayaning manungsa. Unsur-unsurung kabudayan kasebat inggih menika:
1. Bahasa
2. Sistem pengetahuan,
3. Organisasi sosial,
4. Sistem peralatan hidup dan teknologi,
5. Sistem mata pencaharian hidup,
6. Sistem religi,
7. Kesenian.
Koentjaraningrat (2009 : 150) ugi ngandharaken bilih kabudayan menika nggadhahi tigang wujud. Wujud kabudayan kasebat kados ing ngandhap menika.
1. Wujud kebudayaan sebagai suatu kompleks dari ide, gagasan, nilai, norma, peraturan dan sebagainya,
2. Wujud kebudayaan sebagai suatu kompleks aktivitas serta tindakan berpola dari manusia dalam masyarakat,
3. Wujud kebudayaan sebagai benda-benda hasil karya manusia.
Saking pangertosan ing nginggil menika saged dipunpendhet bilih kabudayan mujudaken asil budi lan dayaning manungsa ingkang wujudipun saking salebeting sistem, gagasan, tindakan lan asiling manungsa ing salebeting pagesangan masarakat ingkang awujud asil kagiyatan lan penciptaan batin manungsa.
Saben kabudayan temtunipun gadhah wujud ingkang beda lan gadhah ciri piyambak antawisipun kabudayan setunggal lan sanesipun. Wujud kabudayan miturut J. J. Hoenigman lumantar Koentjaraningrat (2000:186) inggih menika:
1) Wujud kabudayan abstrak inggih menika wujud kabudayan ingkang boten saged dipunfoto. Papan pannggenan kabudayan menika inggih wonten salebeting pikiran warga masarakat sakiwa tenganipun. Ide utawi gagasan saged ugi manggen wonten ing seratan utawi buku asil karyaning para panyerat.
2) Wujud kabudayan sistem sosial inggih menika wujud kabudayan ingkang gegayutan kaliyan tindak tanduking masarakat. Sistem sosial menika kadadosan saking aktivitas tiyang gesang ingkang ngawontenaken interaksi, pasrawungan saben wekdal. Sistem sosial menika wujudipun konkret wonten ing pagesangan masarakat saben dinten, saged dipuntaliti, dipunfoto.
3) Wujud kabudayan fisik utawi artefak inggih menika wudu kabudayan ingkang cetha sanget. Dipunandharaken kanthi cetha amargi awujud sedaya asil fisik, aktivitas lan karyaning tiyang gesang. Wujud kabudayan menika dipunsebat langkung konkret, awujud piranti ingkang saged dipunfoto utawi dipundamel dokumentasi. Wujud kabudayan menika saged awujud perkawis ingkang ageng kadosta pabrik, gedung sekolah, candi-candi lan sapanunggalanipun. Ugi saged perkawis ingkang alit, kadosta rasukan, manik-manik, lan sapanunggalanipun.
2. Folklor
Miturut Danandjaja (1994: 21), tembung *folklor* menika kapethik saking basa Inggris *folklore* ingkang kadhapuk saking tembung *folk* kaliyan *lore*. Tembung *folk* ateges kolektif utawi *kebersamaan*, *folk* saged ugi dipuntegesi minangka satunggaling kelompok tiyang ingkang nggadhahi pengenal fisik, sosial lan kabudayan. Titikan pengenal kasebat saged awujud werni kulit ingkang sami, wujuding rikma ingkang sami, jinising pakaryan ingkang sami, basa ingkang sami, tataran pendidikan ingkang sami menapa dene agami ingkang sami. Wondene tembung *lore* inggih menika tradhisi *folk* ingkang ateges perangan kabudayan ingkang dipunwarisaken turun-temurun lumantar lisan menapa dene satunggaling tuladha ingkang mawi gerak isyarat menapa dene piranti bantu. Dados tembung folklor saged dipuntegesi minangka perangan kabudayan satunggaling *kolektif* ingkang sumebar lan dipunwarisaken turun-temurun kanthi cara tradhisional.
Folklor nggadhahi titikan-titikan ingkang saged mbedakaken ing antawisipun folklor kaliyan jinising kabudayan sanesipun. Titikan-titikan kasebat miturut Suwardi Endraswara (2010:04), inggih menika:
1. *Penyebaran* saha *pewarisanipun* mawi lesan, inggih menika dipunsebaraken mawi gethok tular utawi saking tiyang satunggal dhateng tiyang sanesnipun.
2. *Folklor* asifat *tradisional*, inggih menika dipunsebaraken kanthi *bentuk relatif tetap* utawi *bentuk standar*. Kejawi makaten ugi dipunsebaraken ing *kolektif* tartamtu wonten ing wekdal ingkang sawetawis dangu (paling boten 2 *generasi*).
3. Folklor exist wonten ing versi-versi ugi varian-varian ingkang beda. Kawontenan menika dipunjalari dening cara penyebaran mawi lesan, biasanipun boten mawi cetakan utawi rekaman, satemah wontenipun proses interpolasi (lupa diri), njalari folklor gampil ewah, ananging ingkang ewah menika namung njawinipun dene wosipun tetep sami.
4. Folklor asifat anonim, inggih menika asma pangriptanipun sampun boten dipunmangertosi tiyang malih.
5. Folklor biasanipun gadhah bentuk berumus utawi berpola.
6. Folklor gadhah kegunaan wonten ing pagesanging kolektif tartamtu.
7. Folklor asifat pralogis, inggih menika gadhah logika piyambak ingkang beda kaliyan logika umumipun. Titikan menika namung kangge folklor lesan saha saperangan lesan kemawon.
8. Folklor menika dados gadhahanipun kolektif tartamtu.
9. Folklor umumipun asifat polos saha lugu, satemah asring katingal kasar saha spontan.
Miturut Brunvand (Hutomo, 1991:8) folklor Jawi menika gadhah genre. Wujud folkor menika wonten tiga inggih menika 1) Folklor lisan (verbal folklore), 2) Folklor sebagian lisan (partly verbal folklore), 3) Folklor bukan lisan (non verbal folklore).
Folklor lisan inggih menika folklor ingkang wujudipun murni lisan. Wujuding folklor ingkang kalebet ing golongan folklor lisan inggih menika, a) Basanipun rakyat (folk speech) kados dene logat; b) Ungkapan tradhisional, kados dene paribasan, bebasan lan saloka ; c) Pranyatan tradhisional, kados dene uthakuthik tem